title: This One’s for Rock’n’Roll

text: Singlen ainut kappale "This One’s for Rock’N’Roll" on kunnianosoitus itse rockille ja sen suurimmille nimille. Nyt-liitteen 36. numerossa kappaletta kuvailtiin yleisön suosikiksi. Mesta.net kuvaili kappaletta "maukkaaksi kansanhuudattajaksi", vaikkakin sen arvostelun mukaan kappale olisi tarvinnut "lisää vauhtia ja kiimaa". Kalevan ja Rytmi-lehden toimittaja Antti Ervasti kuvaili taas kappaletta "yhteislauluhoilotukseksi". Imperiumi.net totesi kappaleesta näin: . Elokuun Soundissa kappaleesta kirjoitettiin, että Saksalainen musiikkisivusto Laut.de taas kirjoitti kappaleesta näin:


title: This One’s for Rock’n’Roll

text: Toiset arvostelut ja kuuntelijat ovat olleet taas sitä mieltä, että kappale on "korni". Esimerkiksi Noise.fi totesi This One's For Rock'N'Roll- ja "Teenage Revolution"-kappaleista näin:. Myös on moitittu sitä, ettei kappaleen nimi ole mitenkään ainutlaatuinen. Tosin eräissä arvosteluissa on kylläkin kehuttu sisältöä, mutta moitittu nimeä.


title: Mike Medavoy

text: Morris Mike Medavoy (21. tammikuuta 1941 Shanghai, Kiina) on yhdysvaltalainen elokuvatuottaja ja elokuvayhtiön johtaja. Hän on yksi Orion Pictures -yhtiön perustajista, entinen TriStar Pictures -yhtiön hallituksen jäsen ja Phoenix Picturesin perustaja, hallituksen jäsen ja toimitusjohtaja.


title: Mike Medavoy

text: Medavoy syntyi Shanghain ghetossa, jonne hänen euroopanjuutalaiset vanhempansa olivat paenneet natsien vainoa., Hän aloitti Universal Studios -yhtiön postihuoneessa 1964. Universalilla hänestä tehtiin pian roolijaon suunnittelija, mutta Medavoy vaihtoi elokuva-agentiksi General Artist Corporation -yhtiölle 1965. Hän yleni Creative Management Agencyn varajohtajaksi ja sitten International Famous Agencyn varajohtajaksi 1971, jossa hän työskenteli tuolloin nousevien nimien Francis Ford Coppolan, Jane Fondan, Terrence Malickin, Steven Spielbergin, Donald Sutherlandin ja Gene Wilderin kanssa.


title: Mike Medavoy

text: Vuonna 1974 Medavoysta tuli United Artists -yhtiön tuotannon apulaisjohtaja ja 1978 hän oli yksi Orion Pictures -yhtiön perustajista. Medavoyn paras ystävä Peter Guber nimitti hänet TriStarin hallituksen jäseneksi. Nykyään hän on Phoenix Picturesin hallituksen jäsen ja toimitusjohtaja.


title: Mike Medavoy

text: Vaikka elokuvan "Veteen piirretty viiva" (1998) tekijäluettelossa ei häntä mainita, Medavoy toimi tuotannon taustavoimana.


title: Mike Medavoy

text: Vuonna 2006 hänet palkittiin Hollywoodin elokuvajuhlilla vuoden tuottajana. Marlon Brando oli Medavoyn ystävä ja valitsi hänet testamenttinsa toimeenpanijaksi. Medavoy tuotti 165 minuuttia kestävän elämäkerrallisen elokuvan näyttelijästä Turner-yhtiölle..


title: Joséphine Baker

text: Joséphine Baker (Freda Josephine McDonald; 3. kesäkuuta 1906 Saint Louis, Missouri, Yhdysvallat – 12. huhtikuuta 1975 Pariisi, Ranska) oli yhdysvaltalais-ranskalainen tanssija, laulaja ja näyttämötaiteilija. Tanssijana hän tuli 1920-luvun puolivälissä sensaatiomaisen kuuluisaksi niukoista asuistaan, estottomista tanssiesityksistään ja eksoottisesta kauneudestaan, joka toi hänelle lisänimiä "Musta Venus" (), "Musta helmi" () ja "Kreolijumalatar" (). Myöhemmin hän tuli tunnetuksi myös rasisminvastaisesta aktivismistaan sekä panoksestaan toisen maailmansodan aikana Ranskan vastarintaliikkeen ja liittoutuneiden hyväksi.


title: Joséphine Baker

text: Freda Josephine McDonald syntyi pesijätär Carrie McDonaldin ja vaudeville-rumpali Eddie Carsonin ensimmäiseksi lapseksi. Isä jätti perheen pian hänen syntymänsä jälkeen ja Carrie meni naimisiin Arthur Martin -nimisen miehen kanssa, joka oli kiltiksi mainittu, mutta enimmäkseen työtön. Perhe kasvoi sittemmin yhdellä pojalla ja kahdella tyttärellä. Josephine varttui pesuloissa ja lapsenpiikana varakkaille perheille. 13-vuotiaana hän aloitti työskentelyn tarjoilijana. Tarjoilijana ollessaan hän tapasi Willie Wellsin, jonka kanssa hän oli lyhyen aikaa naimisissa. Ajalleen hyvin epätyypillisesti Josephine ei ollut koskaan taloudellisesti riippuvainen miehistä, joten hän ei epäröinyt erota toimimattomasta avioliitosta.


title: Joséphine Baker

text: Vuonna 1919 hän kiersi Yhdysvaltoja "The Jones Family Bandin" ja "The Dixie Steppersin" kanssa esittäen sketsejä. Häntä ei hyväksytty tanssijaksi Dixie Steppersin seuraavaan "Shuffle Along" -produktioon, koska hän oli "liian laiha ja tumma". Hän kuitenkin opetteli rutiinit toimiessaan pukijana. Vakituisen tanssijan jätettyä kiertueen hän viimein pääsi esiintymään, jolloin hän pyöritteli silmiään koomisesti ja toimi tarkoituksella kömpelön näköisesti. Yleisö piti hänen koomisesta tyylistään ja hän oli show'n loppunäytäntöjen vetonaula. Shuffle Along -produktion jälkeen hän oli kohtalainen menestys New Yorkin "The Plantation Club" -yökerhossa.


title: Joséphine Baker

text:
Vuonna 1925 Baker saapui Pariisiin "La Revue Nègre" -taiteilijaryhmän jäsenenä, joka esiintyi Théâtre des Champs-Elysées'ssä. Josephine ja hänen tanssipartnerinsa Joe Alex olivat välittömästi sensaatio eksoottisella tanssillaan, eikä vähiten Bakerin minimaalisen pukeutumisen johdosta; hänellä ei ollut yllään muuta kuin niukka höyhenhame. Hän teki myös Charleston-muotitanssin tunnetuksi Euroopassa ja hänestä tuli "yhdessä yössä" erittäin hyvinpalkattu aikansa tähti.
"La Revue Nègren" jälkeen hän siirtyi Folies-Bergère-teatteriin ja hänestä tuli eräs sen kuuluisimpia tähtiä. Hänen kuudestatoista banaanista koostunut hameensa viimeisteli julkisuuden huomion. Tuohon aikaan Baker kilpaili Gloria Swansonin ja Mary Pickfordin kanssa maailman valokuvatuimman naisen asemasta. Hän esiintyi myös kahdessa elokuvassa ("Zou-Zou" ja "Princess Tam-Tam") ja vuonna 1927 hän oli Euroopan parhaiten ansaitseva viihdetaiteilija. Hän muutti perheensä Saint Louisista Ranskaan, Les Milandesista ostamaansa kartanoon.


title: Joséphine Baker

text:
Hänen paluunsa Yhdysvaltoihin vuonna 1936 Ziegfield Follies -tuotannon tähtenä oli katastrofaalinen huolimatta hänen asemastaan Euroopassa. Yhdysvalloissa ajatus sofistikoituneesta ja voimakkaasta mustasta naisesta torjuttiin ja sanomalehdet murskasivat hänet kritiikillään. The New York Times jopa kutsui häntä "neekeripiiaksi" (). Josephine palasi murtuneena Eurooppaan.
Toisen maailmansodan aikana hän esiintyi viihdytyskiertueilla ja toimi myös vastarintaliikkeen kuriirina kuljettaen salasanomia nuottiensa mukana. Hän sai toiminnastaan kaksi ranskalaista kunniamerkkiä. Hän vieraili Yhdysvalloissa 1950- ja 1960-luvuilla erityisesti rasisminvastaisen toiminnan merkeissä. New Yorkin suositun Stork-yökerhon kieltäydyttyä ottamasta häntä vastaan hän aloitti mediakampanjan erityisesti rotuerottelua kannattanutta kolumnisti Walter Winchellia vastaan. "The National Association for the Advancement of Colored People (NAACP)" nimitti toukokuun 20. päivän hänen toimintansa kunniaksi "Josephine Bakerin päivä"ksi.
Baker teki useita kiertueita ympäri maailmaa ja vieraili myös Suomessa useampaan otteeseen. Hän oli tunnettu jatkuvasti uusiutuvasta ohjelmistostaan. Vuonna 1973 Baker esiintyi New Yorkin Carnegie Hallissa, jossa hänen entisen kotimaansa yleisö viimein otti hänet hyvin vastaan hänen ennakkopeloistaan huolimatta.
Vuonna 1991 HBO julkaisi hänen elämästään kertovan elokuvan "The Josephine Baker Story", joka voitti kaksi Emmy-palkintoa ja Golden Globe -palkinnon.


title: Joséphine Baker

text: Toiminnastaan vastarintaliikkeen hyväksi Bakerille myönnettiin "Médaille de la Résistance avec rosette" ja hän sai "Kunnialegioonan" ritarin arvonimen Ranskan valtiolta.


title: Joséphine Baker

text: Baker oli Willie Wellsin lisäksi naimisissa (ja erosi) kolme muuta kertaa: yhdysvaltalaisen Willie Bakerin kanssa vuodesta 1921, jonka sukunimen hän päätti pitää, ranskalaisen Jean Lionin kanssa vuodesta 1937 (minkä johdosta hän sai Ranskan kansalaisuuden) ja ranskalaisen orkesterinjohtajan Jo Bouillonin kanssa vuodesta 1947, joka auttoi häntä kasvattamaan 12 adoptiolasta eri puolelta maailmaa. Erottuaan Bouillonista hän oli elämänsä loppupuolella eräänlaisessa kulissiavioliitossa yhdysvaltalaisen taiteilijan Robert Bradyn kanssa vuodesta 1973. Rotujen tasa-arvokysymykset olivat Bakerille tärkeitä ja hänen adoptiolapsensa edustivat eri rotuja ja uskontoja. Hänen perhettään kutsuttiinkin "Sateenkaariheimoksi" (). Yksi adoptiolapsista oli suomalainen Jari (myöhemmin Jarry).


title: Joséphine Baker

text: Bakerin viimeiseksi esiintymiseksi jäi Bobino-teatterin gaala 8. huhtikuuta 1975 Pariisissa, jossa 68-vuotias tähti esitti läpileikkauksen yli puolivuosisataiselta uraltaan. Muutamaa päivää myöhemmin hän vaipui koomaan ja kuoli 12. huhtikuuta kello viisi aamulla aivoverenvuotoon. Hänen hautajaisiinsa Église de la Madeleineen osallistui yli 20 000 ihmistä ja Ranskan valtio ampui 21 tykinlaukausta hänen kunniakseen. Hän oli ensimmäinen Ranskassa sotilaallisin menoin haudattu amerikkalaisnainen. Hänen hautansa on "Cimetière de Monacon" hautausmaalla Monacossa.


title: Kuolajärven pataljoona

text: Kuolajärven pataljoona oli Suomen sisällissodan koillisrintamalla keväällä 1918 Itä-Lapissa nykyisen Sallan itäpuolella valkoisten puolella toiminut erillisosasto. Se sai alkunsa, kun maaliskuun alussa 1918 everstiluutnantti Carl Wilhelm Malm Kuopiossa värväsi vapaaehtoisia eteläiseen Vienan Karjalaan suuntautuvaa retkikuntaa silmällä pitäen, ja Rovaniemellä järjestelivät asioita samoilta tiimoilta jääkäriluutnantti Oiva Willamo ja jääkäriyliluutnantti K. M. Wallenius. Ylipäällikkö kenraali Mannerheim nimesi Walleniuksen Kuusamon komennuskunnan ja Kuolajärven pataljoonan komentajaksi 11. maaliskuuta 1918. Samansuuntaisia suunnitelmia oli myös jääkäriluutnantti Vilho Suvirinteellä ja Konrad Laaksosella. Kuolajärvi oli Sallan kunnan tuolloinen nimi; suuri osa kunnasta sijaitsee sittemmin Neuvostoliitolle luovutetulla alueella.


title: Kuolajärven pataljoona

text: Wallenius määräsi Oiva Willamon Kuolajärven pataljoonan komentajaksi, ja järjesteli itse pataljoonan asioita Rovaniemellä. Wallenius puolestaan otti komennon Kuusamon retkikunnassa. Kuolajärven pataljoona koottiin Peräpohjolan, Turtolan, Ylitornion, Karungin, Rovaniemen, Kemijärven, Kittilän, Sodankylän ja Kuolajärven miehistä sekä jääkäriyliluutnantti Starkin Oulusta tuomasta 350 asevelvollisen joukosta.


title: Kuolajärven pataljoona

text: Maaliskuun loppuun mennessä oli Willamon joukko kasvanut 1300 mieheen, joka jaettiin neljään komppaniaan. Näistä konekiväärikomppaniaa komensi jääkärivänrikki V. Sellgrén ja muita komppanioita jääkäriyliluutnantti Lauri Stark (25. maaliskuuta 1918 alkaen) sekä jääkärivänrikit P. A. Autti (20. maaliskuuta alkaen, siirrettiin myöhemmin Sallan Rykmenttiin) ja Jalmari Bernhard Pajakka ent. Id (16. huhtikuuta alkaen). Pataljoonan aseistus koostui venäläisistä ja ruotsalaisista sotilaskivääreistä.


title: Kuolajärven pataljoona

text: Kesän jälkeen Kuolan pataljoona yhdistettiin Sallan rykmenttiin ja edelleen Lapin I Rajavartiopataljoonaan, joka toimi Suomen koillisrajan vartijana sotien jälkeen.


title: Kuolajärven pataljoona

text: Joukkueenjohtajana jääkärivaravääpeli 1. komppaniassa Uuno Leonard Lahtinen, joukkueenjohtajana jääkärivääpeli Edvard Bruhn (2. toukokuuta alkaen), 1. komppanian päällikkönä jääkäriyliluutnantti Tauno Ilmoniemi (siirrettiin huhtikuun lopussa Sallan Rykmentin esikuntapäälliköksi), jääkärivaravääpeli Uuno Nikolai Liljeberg (26. maaliskuuta alkaen), joukkueenjohtajana 2. komppaniassa jääkärivaravääpeli Johan Eemeli Paavilainen, koulutusaliupseerina ja joukkueen varajohtajana 2. komppaniassa jääkärialiupseeri Matti Eemeli Palosaari, joukkueen varajohtajana 2. komppaniassa jääkärialiupseeri Antti Pitkänen (kaatui 7. huhtikuuta 1918), komppanian vääpelinä ja 7. huhtikuuta alkaen joukkueenjohtajana jääkärivaravääpeli Yrjö Oskari Sairio, joukkueenjohtajana 2. komppaniassa jääkärivaravääpeli Juho Väinö Grönqvist myöh. Sattuma, joukkueen varajohtajana 2. komppaniassa jääkärivääpeli Emil Suni, joukkueenjohtajana 3. komppaniassa jääkärivaravääpeli Kaarlo Akseli Svärd, konekiväärikomppanian päällikkönä jääkärivänrikki Väinö Vilhelm Sellgren myöh. Talasjoki (25. maaliskuuta 1918 alkaen), 2. pataljoonan 2. komppaniassa ryhmänjohtajana jääkärialiupseeri Vilho Torniainen (24. maaliskuuta alkaen).


title: Kultainen Hanska

text: Kultainen Hanska on Suomen Palloliiton maalivahtikoulutusryhmän perustama palkinto, joka on jaettu kauden aikana parhaita torjuntaotteita esittäneelle tai muuten ansioituneelle maalivahdille.


title: Suomalainen (sukunimi)

text: Suomalainen on suomenkielinen sukunimi, jolla on eri tapauksissa erilaisia taustoja. Osalla Suomalainen-suvuista nimi on periytynyt ajalta, jolloin Suomi tarkoitti pelkkää nykyistä Varsinais-Suomea ja vastaavasti suomalainen vain tuon alueen asukasta ja sanasta suomalainen on syntynyt sukunimi sitä kautta, että kun sieltä oli muutettu pois, muuttaneita ja näiden jälkeläisiä suvun uudella asuinseudulla sitten ryhdyttiin kutsumaan suvun alkuperän mukaan lisänimellä suomalainen. Karjalassa joskus sanalla suomalainen viitattiin roomalaiskatolilaiseen tai protestanttiin. Vanhan Suomen Venäjään mutta pääosan Suomea Ruotsiin kuuluessa Vanhassa Suomessa sana suomalainen saattoi tarkoittaa tuolloin vielä Ruotsille kuuluneesta Suomesta Vanhaan Suomeen muuttanutta henkilöä. Suomenlahden ulkosaarilla taas suomalainen-sanalla on viitattu mantereelta tulleisiin. Osassa tapauksista Suomalainen on otettu, nuorehko sukunimi. Mm. rokottajan poika Aleksanteri Fennander julistautui "Suomalaiseksi" vuonna 1876, ja Suomalainen oli suosittu nimi vuoden 1906 suurnimenmuutossa. Tunnettuja nimenkantajia ovat:


title: Vuoden naispelaaja (jalkapallo)

text: Vuoden naispelaaja on Suomen Palloliiton jakama tunnustus vuoden ansioituneimmalle kotimaiselle naisjalkapalloilijalle.


title: Captain’s Ball

text: Captain’s Ball on Suomen Palloliiton ja Jalkapalloliigan erikoispalkinto erityisen positiivisesta ja merkittävästä työstä suomalaisen jalkapalloilun hyväksi. Ensimmäinen palkinnonsaaja Jari Litmanen luovutti palkinnon ikuisesti kiertäväksi palkinnoksi.


title: School of Oriental and African Studies

text: School of Oriental and African Studies (SOAS) on vuonna 1916 perustettu Lontoon yliopiston Afrikkaan, Aasiaan ja Lähi-itään erikoistunut college. Alun perin sen nimi oli The School of Oriental Studies. Yliopisto on jakautunut taiteiden ja humanististen (arts and humanities), kielten ja kulttuurien (languages and cultures) sekä oikeus- ja yhteiskuntatieteiden (law and social sciences) tiedekuntiin. SOAS määrittelee itsensä maailman johtavaksi yksiköksi laajassa Afrikkaa, Aasiaa ja Lähi-itää koskevassa aihevalikoimassa .


title: School of Oriental and African Studies

text: Vuonna 2006 SOAS sijoittui The Guardianin Ison-Britannian yliopistoja vertailevassa taulukossa kuudenneksi. Times Higher Education Supplementin (THES) taulukossa SOAS oli vuonna 2004 sijalla 44 maailmanlaajuisesti, 7. Isossa-Britannissa ja 11. Euroopassa.


title: School of Oriental and African Studies

text: Monet yliopiston humanistisista ja yhteiskunnallisista aineista ovat vuodesta toiseen sijoittuneet Guardianin yksittäisiä aineita vertaavassa taulukossa 1.–6. sijalle.


title: C. L. Lehmus

text: Daniel Christian Ludolph Lehmus (3. heinäkuuta 1780 Soest – 18. tammikuuta 1863 Berliini) oli saksalainen matemaatikko. Hänen mukaansa on nimetty Steinerin-Lehmusin lause.


title: C. L. Lehmus

text: Lehmus julkaisi runsaasti matemaattista kirjallisuutta ja kirjoitti Crelle-aikakauskirjaan sen alusta eli vuodesta 1826 lähtien.


title: Munkkiniemen kartano

text: Munkkiniemen kartano on kartano Helsingin Munkkiniemessä. Kartanon maat ovat käytännössä kokonaisuudessaan jääneet kaupunginosan rakentamisen alle. 1800-luvun alkupuolella rakennettu päärakennus on nykyisin Kone Oyj:n omistuksessa.


title: Munkkiniemen kartano

text: Kartano on tullut tunnetuksi muun muassa sinne sijoittuvasta elokuvasta "Katariina ja Munkkiniemen kreivi" (1943), joka tosin kuvattiin Herttoniemen kartanossa.


title: Munkkiniemen kartano

text: Munkkiniemen kartanon historia sai alkunsa, kun Kustaa II Aadolf lahjoitti suuria maa-alueita Helsingin länsipuolella ratsumestari Gert Skyttelle 27 maaliskuuta 1629, sisältäen Munkkiniemen, Talin, Lauttasaaren ja Heikinniemen (Meilahti). Skytte oli balttilaista aatelia ja ruotsinsi sukunimensä von Schütz Skytteksi tultuaan ruotsalaiseksi aatelismieheksi. Mitä Skytte sai aikaan Munkkiniemessä on epävarmaa. Helsingin kaupunki halusi laajentaa aluettaan Munkkiniemeen vuonna 1650, mutta Skytten leski Kristina Freijtag vastusti laajennusta ja Helsinki sai vain Pikku Huopalahden, Talin, Lauttasaaren ja Heikinniemen. Heikinniemi liitettiin Munkkiniemen maihin uudestaan vuonna 1686 kunnes Helsingin kaupunki osti alueen vuonna 1871.


title: Munkkiniemen kartano

text: Kaarle XI liitti kaikki kreivikunnat, vapaaherrakunnat ja muut läänitykset kruunulle. Täten Munkkiniemen maat tulivat Ruotsin kuninkaan omistukseen vuonna 1683 ja ne jäivät kruunun omistukseen 1700-luvun puoleenväliin saakka. Munkkiniemen kartanosta tuli säteritila, jonka omistaja vuokrasi maat kuninkaalta. Isonvihan aikana vuosina 1712–1722 Munkkiniemen kartano oli autio.


title: Munkkiniemen kartano

text: Mattheiszen-suku, joka oli alankomaista alkuperää, otti Munkkiniemen kartanon haltuunsa vuonna 1744 ja osti sen vuonna 1759. Näiltä ajoilta löytyy ensimmäinen maininta kartanon päärakennuksesta, joka koostui kuudesta huoneesta, joista kahta kutsuttiin saleiksi. Kartanoon kuului myös tiiliruukki, saha ja mylly. Tiiliruukki sijaitsi Tiilimäellä ja mylly Mätäjoessa Pitäjänmäessä lähellä Strömbergin tehtaita. Vuonna 1815 nykyisen päärakennuksen empiretyylinen keskiosa rakennettiin. Silloin kartanolla oli yksi renki ja viidestä seitsemään piikaa. Suurimman osan töistä suorittivat kuitenkin torpparit ja mäkitupalaiset.


title: Munkkiniemen kartano

text: Vuonna 1837 Ramsay-suku osti kartanon. Paronien aikana kartano sai monta korkea-arvoista vierasta ja lukuisia juhlia pidettiin. Kenraalimajuri Anders Edvard Ramsay oli korkea-arvoinen upseeri tsaarin armeijassa ja sai vapaaherran tittelin vuonna 1856. Hän palkkasi Carl Ludvig Engelin muuttamaan päärakennusta muistuttamaan Hagan linnaa Tukholmassa. Työt valmistuivat vuonna 1839, jolloin rakennus oli saanut kaksi lisäsiipeä ja kattobalustradin. 1830-luvulla englantilainen puisto istutettiin päärakennuksen ympäri ja talousrakennukset siirrettiin pois meren puolelta. Silta Meilahteen rakennettiin 1840-luvulla.


title: Munkkiniemen kartano

text: Kesähuvilatonttien korkeasta kysynnästä huolimatta 1800-luvun toisella puoliskolla Ramsayn suku ei myynyt rantatontteja. Ainoa poikkeus oli Kuusisaari, jonka suku myi vuonna 1873. Georg Edvard Ramsayn ainoa poika oli sairaalloinen, eikä pystynyt hoitamaan kartanoa. Siksi hän myi kartanon maat, 517 hehtaaria, M. G. Stenius Oy:lle 1 500 000 markalla vuonna 1910. Suku piti 9,5 hehtaarin kartanopuiston ja päärakennuksen itsellään, sekä 100 hehtaarin Skyttaksen ja Rosaksen tilat Konalassa. Loppujen lopuksi suku myi kaikki maat pienissä osissa. M. G. Steniuksen maakaupan aikaan Helsingin kaupunkia kritisoitiin sen takia, ettei kaupunki ostanut suurta maa-aluetta. Kaupunki puolustautui kertomalla ettei heillä ollut kaupasta tietoa, mutta kaupunginvaltuuston puheenjohtaja Alfred Norrmén tiesi suunnitelmista etukäteen mutta piti hintaa liian kovana. M.G. Stenius -yhtiö alkoi nopeasti suunnitella uutta aluettaan ja antoi suunnittelutehtävän Eliel Saariselle vuonna 1912.


title: Munkkiniemen kartano

text: Saarinen laati niin sanotun Munkkiniemi–Haaga-suunnitelman, jonka mukaan suurin osa kartanon maista rakennettiin kaupunkialueeksi. Vaikka suunnitelma ei sellaisenaan toteutunut, uusi kaupunginosa kohosi vähitellen kartanon ympärille.


title: Munkkiniemen kartano

text: Nykyisin kartano toimii Kone Oyj:n pääkonttorina.


title: Wilhelm Cumberland

text: Wilhelm August, Cumberlandin herttua, () (26. huhtikuuta 1721 Lontoo – 31. lokakuuta 1765 Lontoo) oli Ison-Britannian kuningas Yrjö II:n kolmas poika (toinen henkiinjäänyt) ja kenraali.


title: Wilhelm Cumberland

text: Cumberland aloitti sotilasuransa aluksi kuninkaallisessa laivastossa, mutta siirtyi 1742 armeijan palvelukseen. Hän oli isänsä Yrjö II:n mukana voitokkaassa Dettingenin taistelussa 1743, jossa haavoittui. Hän johti Ranskan vastaisen liittokunnan armeijaa Fontenoyn taistelussa 11. toukokuuta 1745, mutta hävisi taistelun Morits Saksilaiselle, brittien hyökättyä suoraan ranskalaisten valmisteltuja asemia vastaan. Vaikka lopulta ranskalaisten linja murrettiin, Saksilaisen taitava reservien käyttö ratkaisi taistelun.


title: Wilhelm Cumberland

text: Cumberland johti jakobiittikapinan kukistamista 1745–46, ja voitti Charles Edward Stuartin johtamat alivoimaiset ylämaalaiset Cullodenin taistelussa 1746. Vuonna 1747 hän kohtasi Saksilaisen uudelleen mantereella, mutta edelleen ilman menestystä.


title: Wilhelm Cumberland

text: Seitsenvuotisen sodan aikana Cumberland epäonnistui puolustamaan Hannoveria ranskalaisia vastaan, ja joutui antautumaan 1757. Myöhemmin sodan aikana hän toimi Ferdinand Braunschweigin alaisuudessa.


title: Wilhelm Cumberland

text: Cumberland kuoli sydänkohtaukseen 1765.


title: Jens Gaiser

text: Jens Gaiser (s. 15. elokuuta 1978, Baiersbronn) on entinen saksalainen yhdistetyn hiihtäjä ja olympiamitalisti.


title: Jens Gaiser

text: Torinon olympialaisissa 2006 Gaiser voitti olympiahopeaa joukkuekilpailussa. Hänen lisäkseen Saksan joukkueeseen kuuluivat Björn Kircheisen, Georg Hettich ja Ronny Ackermann. Samoissa kisoissa hän sijoittui sprinttikilpailussa yhdeksänneksitoista.


title: Jens Gaiser

text: Gaiser oli MM-kisoissa 2005 sprintissä 31:s. Häntä ei valittu joukkuekilpailuun vaan hänet korvasi Sebastian Haseney.


title: Jens Gaiser

text: Gaiserin paras sijoitus maailmancupissa on neljäs sija, jonka hän saavutti Lillehammerissa 1. joulukuuta 2001.


title: Edgar Froese

text: Edgar Wilmar Froese (6. kesäkuuta 1944 Tilsit, Itä-Preussi – 20. tammikuuta 2015 Wien, Itävalta) oli saksalainen muusikko ja taiteilija, joka tunnetaan parhaiten elektronista musiikkia tekevän Tangerine Dream -yhtyeen perustajana ja johtohahmona.


title: Edgar Froese

text: Kauppiassuvusta lähtöisin oleva Froese opiskeli nuorena maalausta, kuvanveistoa ja graafista suunnittelua Berliinin taideakatemiassa, tehden samalla useita erilaisia töitä rahoittaakseen opintojaan. Musiikin puolella hän oli alun perin kiinnostunut pianonsoitosta, mutta suuntautui melko pian kitaraan. 1960-luvulla hän oli mukana useissa vähemmän tunnetuissa yhtyeissä, soittaen muun muassa popmusiikkia, jazzia ja rockia. Kyseisiin kokoonpanoihin Froese kuitenkin kyllästyi yksi toisensa jälkeen, koska niiden musiikki oli hänen mielestään liian tavanomaista. Niinpä vuonna 1967 syntyi krautrock-yhtye Tangerine Dream, joka varsinkin 1970-luvulla toimi kokeellisen elektronisen musiikin merkittävänä uranuurtajana.


title: Edgar Froese

text: Froese kuoli keuhkoveritulppaan Wienissä 70 vuoden ikäisenä.


title: Timothy Pickering

text: Timothy Pickering (17. heinäkuuta 1745 – 29. tammikuuta 1829) oli Yhdysvaltain ulkoministeri George Washingtonin ja John Adamsin hallituksissa.


title: Timothy Pickering

text: Pickering valmistui Harvardin yliopistosta vuonna 1763. Hän toimi Washingtonin hallituksessa ensin postilaitoksen johtajana 1791–1795, sotaministerinä 1795 ja ulkoministerinä 1795–1800. Hänet valittiin senaattoriksi Massachusettsista federalistipuolueen jäsenenä. Hän istui Yhdysvaltain edustajainhuoneen jäsenenä vuosina 1812–1817.


title: Walter Q. Gresham

text: Walter Q. Gresham (17. maaliskuuta 1832 – 28. toukokuuta 1895) oli yhdysvaltalainen juristi ja poliitikko, joka toimi uransa aikana valtiovarainministerinä ja ulkoministerinä.


title: Walter Q. Gresham

text: Gresham valittiin republikaanipuolueen jäsenenä Indianan osavaltion edustajainhuoneeseen vuonna 1860. Sisällissodan alussa hän toimi vapaaehtoisjoukon komentajana ja 1864 hänet nimitettiin divisioonankomentajaksi. Vuonna 1883 hänestä tuli postilaitoksen johtaja ja seuraavana vuonna valtiovarainministeri. Hän toimi ulkoministerinä Grover Clevelandin hallituksessa vuodesta 1893 kuolemaansa asti.


title: Porvarillisen Työn Arkisto

text: Porvarillisen Työn Arkisto (lyh. PTA) on vuonna 1975 perustettu yksityinen keskusarkisto, johon kootaan ja säilytetään kokoomuslaista, konservatiivista yhteiskunnallista toimintaa koskevia ja porvarillisissa järjestöissä syntyneitä asiakirjoja. Aineistoja asetetaan arkiston ohjesäännön ja muiden arkiston käyttöä koskevien määräysten mukaisesti julkiseen käyttöön. Arkistossa on vuoden 1906 jälkeen syntynyttä materiaalia. Arkisto sijaitsee Espoossa.


title: Porvarillisen Työn Arkisto

text: Arkiston toimintaa ylläpitää ja valvoo Porvarillisen Työn Arkiston Säätiö (PTAS), joka perustettiin tammikuussa 1975. Säätiön päätösvaltaa käyttää hallitus, johon kuuluu viisi kokoomuksen puoluehallituksen nimittämää jäsentä. Arkistojen toimintaa valvova viranomainen on Kansallisarkisto ja sen yksityisarkistoyksikkö.


title: Porvarillisen Työn Arkisto

text: Porvarillisen Työn Arkistossa olevat aineistot ovat pääasiassa pöytäkirjoja, muistioita, kirjeenvaihtoa, toimintakertomuksia ja -suunnitelmia, painotuotteita, lehtileikkeitä sekä talouteen liittyviä asiakirjoja. Arkistossa on myös valokuvia, filmejä, videoita, puoluekokousnauhoitteita, julisteita, esitteitä, lentolehtisiä, lehtileikkeitä yms.


title: Porvarillisen Työn Arkisto

text: Yli 1700 toimijaa (arkistonmuodostajaa) on luovuttanut arkistonsa PTA:han, tärkeimpinä Kansallinen Kokoomus, Kokoomuksen Naisten Liitto ja Kokoomuksen Nuorten Liitto.


title: Porvarillisen Työn Arkisto

text: Arkistoaineistot ovat tutkijoiden käytettävissä seuraavasti:


title: Thorstein Veblen

text: Thorstein Bunde Veblen (alkuperäinen etunimi Torsten, 30. heinäkuuta 1857 – 3. elokuuta 1929) oli norjalais-yhdysvaltalainen sosiologi ja taloustieteilijä, joka kuului institutionaalisen taloustieteen perustajiin. Veblen tunnetaan Yhdysvaltain talouden kriitikkona. Hänen tunnetuin teoksensa on "Theory of the Leisure Class" (1899, suom. "Joutilas luokka", 2002).


title: Thorstein Veblen

text: Veblen syntyi Wisconsinin Catossa Norjasta tulleeseen perheeseen. Hän oppi englannin jo varhain naapureiltaan ja koulussa. Koulutaipaleen Veblen aloitti viisivuotiaana. Perhe oli menestyksekäs ja painotti kasvatuksessa koulutuksen ja kovan työn merkitystä, minkä on arveltu vaikuttaneen Veblenin työssä näkyvään joutilaisuutta paheksuvaan asenteeseen.


title: Thorstein Veblen

text: Veblen sai alemman korkeakouluasteen tutkinnon taloustieteessä Carleton Collegesta vuonna 1880 opettajanaan John Bates Clark, joka oli tuolloin vielä nuoren uusklassisen taloustieteen johtavia teoreetikkoja. Ylemmän tutkinnon Veblen suoritti Johns Hopkinsin yliopistossa filosofi C. S. Peircen johdolla. Tohtoriksi hän väitteli vuonna 1884 Yalen yliopistossa laissez-faire-talouspolitiikkaa kannattaneen William Graham Sumnerin johdolla. Ehkä tärkein intellektuaalinen vaikutus Vebleniin oli tähän aikaan Herbert Spencerillä, jonka työt käsittelivät evoluutioaspektien soveltamista yhteiskunnan tutkimiseen.


title: Thorstein Veblen

text: Opiskelun jälkeen Veblen vietti kuusi vuotta lueskellen itsenäisesti perheensä maatilalla, jossa hän toipui malariasta. Vielä tohtorinakin hän jatkoi akateemisia taloustieteen opintojaan James Laurence Laughlinin johdolla Cornellin yliopistossa vuosina 1891–1892. Vuonna 1892 Veblenistä tuli professori tuolloin uudessa Chicagon yliopistossa. Hän toimi samalla myös Journal of Political Economyn toimittajana. Vuonna 1906 hän meni töihin Stanfordin yliopistoon. Tähän aikaan naimisissa ollut Veblen kärsi huhuista, joiden mukaan hänellä oli irtosuhteita muiden naisten kanssa. On arveltu, että huhujen tarkoitus oli vaikeuttaa ristiriitaisena hahmona tunnetun Veblenin uraa yliopistolla.


title: Thorstein Veblen

text: Vuonna 1911 Veblen siirtyi Missouri-Columbian yliopistoon taloustieteen laitoksen johtoon. Hän pysyi siellä vuoteen 1918, vaikkei erityisemmin pitänyt Missourista. Tuona vuonna hän muutti New Yorkiin ja The Dial -lehden toimittajaksi. Vuonna 1919 hän oli mukana perustamassa The New School for Social Research -nimistä oppilaitosta. Hän oli myös mukana Technical Alliance -liikkeessä, jonka tarkoitus oli soveltaa tieteellisiä keinoja hyvinvoinnin parantamiseen yhteiskunnassa. Vuosina 1919-1926 Veblen jatkoi kirjoittamista ja osallistui The New Schoolin toimintaan.


title: Thorstein Veblen

text: Veblen palasi 1927 Palo Altoon, jossa hän kuoli 1929.


title: Thorstein Veblen

text: Veblenin mukaan taloudellinen elämä ei ole utiliteetin vaan esihistoriallisilta ajoilta periytyvien sosiaalisten taipumusten ajamaa toimintaa. Hän teorisoi oman aikana Yhdysvalloista ottamien esimerkkien avulla, että tämän päivän yhteiskunnasta suuri osa on mukaelmaa varhaisesta heimoelämästä. Veblenin mukaan ihmiset omaksuivat heimoelämän alussa tietynlaiset työnjaot. Korkeammat statusryhmät saivat yksinoikeuden sotaan ja metsästykseen, kun taas maanviljely ja ruoanlaitto nähtiin alempiarvoisina töinä. Hän väitti, että tämä liittyi heimojen välisiin valloitussotiin, joissa valloittajat antoivat palvelusmaisena koetut ja paljon työtä vaativat tehtävät alistetuille kansoille, kun taas tekivät itse väkivaltaiset työt. Sillä ei ollut merkitystä, että alempiarvoiset tehtävät olivat yhteiskunnan kannalta paljon tärkeämpiä.


title: Thorstein Veblen

text: Veblen kutsuu johtavaa luokkaa joutilasluokaksi. Hänen mukaansa tämä luokka teki jotain heimon hyvinvointia ylläpitävää työtä, mutta lähinnä symbolisessa mielessä. Esimerkiksi metsästys tuotti kyllä ruokaa, mutta oli tärkeydessä hyvin toissijaista verrattuna maanviljelyyn tai karjan hoitoon sekä näitä vähemmän vaivalloista. Lisäksi sotilaat, joita tarvittiin vain heimosotien aikana, säilyttivät joutilasluokan asemansa, vaikka he olisivat yhtä hyvin voineet osallistua palvelusmaisena pidettyyn työhön.


title: Thorstein Veblen

text: Joutilasluokka säilytti asemansa sekä suoralla että epäsuoralla pakottamisella. He esimerkiksi pitivät "kunnian" sodankäynnistä itsellään ja estivät alaluokkia omistamasta aseita ja opettelemasta taistelemaan. Yläluokka myös vahvisti alaluokan riippuvuutta itsensä olemassaolosta muiden heimojen uhkan ansiosta sekä myöhemmin uskontojen muodostuessa kuvitteellisten jumalten pelon avulla (Veblen laskee myös uskonnolliset johtajat joutilasluokkaan). Veblenin väittämä oli, ettei yhteiskunta koskaan pääse ohi tästä vaiheesta, vaan tämä tilanne vain saa historian kuluessa erilaisia muotoja ja ilmaisutapoja. Esimerkiksi keskiajalla vain aatelisto metsästi ja soti. Samoin nykyaikana fyysisempää työtä tekevät saavat yleensä vähemmän palkkaa kuin valkokaulustyöläiset.


title: Thorstein Veblen

text: Veblen esittelee kirjassaan nykyään yleiset käsitteet, "kerskakulutus" ja "kerskaileva joutilaisuus". Hän määrittelee kerskakulutuksen rahan- ja resurssien tuhlaukseksi, jolla pyritään osoittamaan oma status muita korkeammaksi. Yksi esimerkki tästä ovat hopeiset ruokailuvälineet, joita käytetään vaikka halvemmat ruokailuvälineet maksavat vähemmän ja ovat käytössä yhtä hyviä tai jopa parempia. Viitattaessa tuotteisiin, joiden kysyntä kasvaa hinnan noustessa, puhutaan edelleen Veblenin hyödykkeestä. Kerskaileva joutilaisuus taas viittaa siihen, että ihmiset tuhlaavat aikaa oman korkeamman statuksensa osoittamiseksi. Esimerkiksi ollakseen "gentleman" miehen piti Veblenin aikaan opiskella filosofiaa ja korkeampia tieteitä, joilla ei sinänsä ollut taloudellista arvoa.


title: Thorstein Veblen

text: Siinä, missä valtavirran taloustiede näkee ihmisen "rationaalisena" ja "hyötyä" tavoittelevana, Veblen näkee ihmisen täysin irrationaalisena olentona, joka toimii oman sosiaalisen statuksensa kohottamiseksi välittämättä omasta onnellisuudestaan. Näitä toimintoja kuvaamaan hän käytti termiä "jäljitteleminen". Esimerkiksi omaa statustaan kohottaakseen ihmiset yrittävät matkia viiteryhmänsä arvostetumpia jäseniä. Esimerkki nykyajan elämästä ovat tietyt brändit ja kaupat, joita pidetään korkealuokkaisempina kuin muita, ja tällaisissa kaupoissa käydään ja ostetaan tällaisia tuotteita, vaikkei niihin olisi varaa ja vaikka saatavilla olisi halvempia vaihtoehtoja.


title: Thorstein Veblen

text: Ajatuskulkua jatkaen Veblen myös väittää liikemiesten olevan vain joutilasluokan viimeisin esiintymismuoto. Hän on sitä mieltä, että liikemiehet eivät tuota hyödykkeitä ja palveluita vaan ainoastaan liikuttelevat niitä ympäriinsä ja saavat samalla voittoa. Hän kirjoittaa, ettei moderni liikemies eroa heimoajan barbaarista sikäli, että hän käyttää taitavuutta ja kilpailussa auttavia kykyjä saadakseen rahaa muilta ja sitten elää saamansa saaliin turvin tuottamatta asioita itse.


title: Thorstein Veblen

text: Veblen mainitsee muutamia modernissa yhteiskunnassa esiintyviä teoriansa ilmauksia:


title: Thorstein Veblen

text: Veblenistä itsestään on sanottu, ettei hän piitannut yllä kritisoimistaan asioista.


title: Masovia

text: Masovia (puolaksi "Mazowsze") on maantieteellinen ja historiallinen alue itäisessä Puolassa. Alue on tunnettu myös latinaksi nimellä "Mazovia".


title: Masovia

text: Puolan hallitsijan Boleslaw III:n kuoltua vuonna 1138 muodostui Masoviasta hänen poikansa Boleslaw IV:n johdolla Masovian herttuakunta, hallitsijoinaan Piast-suvun sikäläinen haara. Masovia pysyi erillään muusta Puolasta aina viimeisen herttuan Janusz III Mazowieckin kuolemaan, vuoteen 1526, asti.


title: Masovia

text: Vuonna 1999 alueelle muodostettiin Masovian voivodikunta.


title: Mäkikylät

text: Mäkikylät on kolmen kylän kokonaisuus Ilomantsin Maukkulan talousalueella; siihen kuuluvat Maukkulan, Paavonvaaran ja Issakan kylät. Mäkikylät-nimi juontaa kylämaisemien kauniisiin vaaroihin.


title: Mäkikylät

text: Alueella on noin 130 taloutta ja noin 280 asukasta. Matkaa kirkonkylään on 10–20 kilometriä. Kylän koulu suljettiin vuonna 2007.


title: Laura Prepon

text: Laura Prepon (s. 7. maaliskuuta 1980 Watchung, New Jersey, Yhdysvallat) on yhdysvaltalainen näyttelijä ja ohjaaja. Hänet tunnetaan muun muassa Donna Pinciottin roolistaan televisiosarjassa "70’s Show" sekä rooleistaan televisiosarjoissa "October Road" ja "Vielä yhdet Chelsea?". Vuodesta 2013 Prepon on näytellyt Alex Vausea televisiosarjassa "Orange Is the New Black".


title: Laura Prepon

text: Laura Prepon syntyi kuopukseksi lukio-opettaja Marjorielle (o.s. Coll) ja ortopedi Michael Preponille. Hänen äitinsä on irlantilaista ja isänsä venäjänjuutalaista syntyperää. Michael Prepon kuoli 49-vuotiaana sydänleikkauksen aikana vuonna 1993, Lauran ollessa 13-vuotias. Hänellä on neljä vanhempaa sisarusta. Prepon kävi koulua Watchung Hills Regional High Schoolissa ja opiskeli sen jälkeen Total Theatre Lab -teatterikoulussa.


title: Laura Prepon

text: Uransa alkuaikoina Prepon toimi mallina Brasiliassa, Milanossa ja Pariisissa. Mallinura ei tuntunut omalta Preponille, ja hän tiesi haluavansa näyttelijäksi.


title: Laura Prepon

text: Vuonna 1998 Prepon sai Donna Pinciottin roolin komediasarjasta "70’s Show", joka teki hänestä kansainvälisesti tunnetun. Sarjaa jatkettiin kahdeksan kautta vuoteen 2006 asti. Lisäksi Prepon näytteli vuoden 2002 elokuvassa "Slackers – pinnarit".


title: Laura Prepon

text: Prepon näytteli toista pääosaa vuoden 2006 elokuvassa "Karla".


title: Laura Prepon

text:
Vuonna 2008 Prepon näytteli televisiosarjassa "October Road". Hän oli yksi vakituisista näyttelijöistä ja sarjaa tehtiin kahden kauden verran. Sarja on esitetty kerran Suomessa. Vuonna 2009 Prepon vieraili kolmen jakson verran televisiosarjassa "Ensisilmäyksellä" Karenin roolissa.
Alkuvuonna 2011 Prepon teki vierailun sarjaan "Castle", ja tähditti päähenkilönä sarjaa "Vielä yhdet Chelsea?" ("Are you there, Chelsea?"), joka perustui kirjailija Chelsea Handlerin kirjoittamaan kirjaan. NBC lopetti ohjelman toukokuussa 2012. Hän vieraili samana vuonna tv-sarjassa "Miesten juttuja", jossa näytteli myös "70’s Show’sta" tunnettu näyttelijä Danny Masterson. Vuodesta 2013 Prepon on näytellyt Alex Vausea Netflix-alkuperäissarjassa "Orange Is the New Black".


title: Laura Prepon

text: Prepon kihlautui loppuvuodesta 2016 ja avioitui kesäkuussa 2018 näyttelijä Ben Fosterin kanssa. He saivat Ella-nimisen tyttölapsen elokuussa 2017. Prepon asuu perheineen New Yorkissa.


title: PLA

text: PLA voi tarkoittaa:


title: Joustotalla

text: Joustotalla (tunnetaan myös plungerina) on jousiammunnassa jousen keskiosaan kiinnitettävä lisälaite. Joustotallan tarkoitus on pehmentää nuolen tärähdystä ja saada se siten lähtemään tasaisemmin lentoon.


title: Joustotalla

text: Laitteen sisällä on jousi, joka työntää pientä muovista tai metallista (metallinen tosin vahingoittaa nuolia enemmän) tappia, joka työntää nuolta hienovaraisesti ja estää näin tärähtämistä.


title: Pintavesien hydrologia

text: Pintavesihydrologia on vesitutkimuksen osa-alue, jonka tutkimuskohteisiin kuuluu maanpinnalla olevien vesien eli pintavesien ilmiöt. Sen piiriin kuuluvat siis esimerkiksi jokien virtauksen ja vedenkorkeuden sekä veden alkuperän, alueellisen vaihtelevuuden ja laadun tutkiminen. Pintavesihydrologia haarautuu tutkimuskohteittensa perusteella järvitutkimukseen (limnologia), lumi- ja jäätutkimukseen (glasiologia), virtavesitutkimukseen (potamologia) ja meritutkimus (oseanografia).


title: Pintavesien hydrologia

text: Pintavesihydrologian perusteoriaan kuuluu hydrologinen kierto, jonka avulla selitetään veden kulkeutumista luonnossa.


title: Nuolihylly

text: Nuolihylly on jousiamunnassa käytettävä väline, jonka päälle nuoli asetetaan ammuttaessa. Nuolihylly on yleensä tehty metallista tai muovista, mutta muovista tehtynä se ottaa nuolen iskuja kovemmin vastaan ja voi näin rikkoutua.


title: Akti

text: Akti voi tarkoittaa:


title: Viiksivaha

text: Viiksivaha on jähmeää hiusvoidetta, jota käytetään viiksien ja etenkin niiden kärkien pitämiseksi siistinä ja paikallaan. Viiksivahalla voi olla myös hoitavia ominaisuuksia, mikä on tärkeää varsinkin silloin, kun viiksikarvan pituus kasvaa. Vaha on yleensä hajustettua ja joskus värjättyä.


title: Viiksivaha

text: Yksinkertainen kotitekoisen viiksivahan resepti sisältää yhtä paljon mehiläisvahaa ja vaseliinia, jotka sekoitetaan vesihaudekattilassa. Seos jäähdytetään ennen käyttöönottoa. Hienommissa resepteissä voi olla arabikumia, ja haluttaessa voidaan lisätä tuoksu- ja väriainetta. Viiksivahaa saa myös valmiina.


title: Klemetti-Opiston Kamarikuoro

text: Klemetti-Opiston Kamarikuoro on suomalainen, Klemetti-Opiston puitteissa toimiva kamarikuoro, jonka jäsenet ovat ammattilaulajia ja edistyneitä laulun harrastajia kuoroista eri puolilta Suomea. Kuoron perusti vuonna 1959 professori Harald Andersén, joka myös johti sitä aina vuoteen 1982 asti. Hänen seuraajinaan ovat toimineet Kaj-Erik Gustafsson (1982-89), Paul Hillier (1989-92) ja Matti Hyökki (1993-2004). Nykyinen johtaja (vuodesta 2005 alkaen) on Heikki Liimola.


title: Klemetti-Opiston Kamarikuoro

text: Kuoron ohjelmisto on monipuolinen, vaikkakin painopiste on suomalaisessa nykymusiikissa sisältäen useita kantaesityksiä. Kuoro on julkaissut yhteensä 16 levyä. Klemetti-Opiston Kamarikuoro konsertoi kotimaassa lähinnä musiikkifestivaalien yhteydessä, joista tärkeimpinä mainittakoon Jyväskylän Kesä, Joensuun Laulujuhlat, Klemetin Kesä ja Kirkko soikoon!-festivaali. Kuoro on konsertoinut runsaasti myös ulkomailla, mm. Pohjoismaissa, Englannissa, Keski-Euroopassa, entisessä Neuvostoliitossa, Japanissa ja Yhdysvalloissa. Merkittävin saavutus kansainvälisissä kuorokilpailuissa on EBU:n Let the Peoples Sing -kilpailun voitto vuodelta 1989.


title: Siunausformula

text: Siunausformula on kielenkäytössä sanan loppuun lisätty uskonnollinen fraasi. Islamilaisessa kielenkäytössä – "durood" – erityisesti Jumalaan, profeetta Muhammadiin ja hänen lähipiiriinsä viitattaessa – sanojen yhteyteen lisätään erilaisia siunausformuloita niin puheessa kuin kirjoitettunakin.


title: Siunausformula

text: Yleisin profeetta Muhammadin jälkeen lisättävä siunausformula on "Jumala siunatkoon ja varjelkoon häntä" () tai "hänelle rauha/rauha hänelle". Englannin kielessä käytetään monesti lyhenteitä PBUH (Peace be upon him) tai SAW.


title: Port Douglas (Australia)

text: Port Douglas on kaupunki Australian Queenslandin osavaltion pohjoisosassa noin 70 kilometriä Cairnsista pohjoiseen. Port Douglasissa on 3 504 vakituista asukasta. Touko-syyskuun välisenä loma-aikana kaupungin väkiluku voi kuitenkin jopa nelinkertaistua.


title: Port Douglas (Australia)

text: Port Douglas perustettiin vuonna 1877, kun alueelta löydettiin kultaa. Kaupunki kasvoi nopeasti ja siellä oli pian 12 000 asukasta ja 27 hotellia. Kaupungin merkitys alkoi kuitenkin vuonna 1891 vähentyä, kun Cairnsista rakennettiin uusi rautatie Kurandaan. Vuoden 1911 sykloni tuhosi lähes koko kaupungin jättäen vain kaksi rakennusta pystyyn, mikä myös vaikutti kaupungin merkitykseen. 1960-luvulla Port Douglas oli enää vähäinen kalastajakylä, jossa oli noin 100 asukasta.


title: Jens Byggmark

text: Jens Byggmark (s. 22. elokuuta 1985 Örebro, Ruotsi) on ruotsalainen alppihiihtäjä.


title: Jens Byggmark

text:
Byggmark nousi pujottelun maailmancupin kärkinimien joukkoon kaudella 2006–07. Hänen tammikuussa 2007 saavuttamansa kaksi pujotteluvoittoa Kitzbühelissä ja kakkossija Schladmingissa tulivat suurena yllätyksenä. Kauden pujottelun maailmancupissa hän sijoittui kolmanneksi. Åren MM-kilpailuissa 2007 Byggmark kuului Ruotsin joukkueeseen, joka saavutti hopeaa joukkuekilpailussa.
Kaudella 2007–2008 Byggmark sijoittui toiseksi Bad Kleinkirchheimin, Wengenin ja Kitzbühelin pujottelukilpailuissa. Seuraavien kahden kauden aikana hän sijoittui maailmancupin osakilpailussa parhaimmillaan kymmenenneksi. Garmisch-Partenkirchenin MM-kilpailuissa 2011 hän saavutti hopeaa pujottelussa. Kaudella 2010–2011 Byggmark sijoittui parhaimmillaan seitsemänneksi Schladmingissa. Kaudella 2011–2012 hän oli parhaimmillaan viides Kitzbühelissä.


title: Jens Byggmark

text: Kaudella 2012–2013 Byggmark sijoittui kolmanneksi Levin pujottelussa. Schladmingin MM-kilpailuissa hän kuului Ruotsin hopeajoukkueeseen joukkuekilpailussa ja sijoittui pujottelussa kahdeksanneksi.


title: Jens Byggmark

text: Syyskuussa 2013 Byggmarkin polven ristiside katkesi hänen ollessaan Sveitsissä harjoittelemassa, ja loukkaantumisesta toipumisen arveltiin kestävän kuusi kuukautta. Kaudella 2014–2015 Byggmark sijoittui kolmanneksi Madonna di Campiglion pujottelussa.


title: Jens Byggmark

text: Byggmark asuu Tärnabyssä, josta ovat alppimaailman huipulle nousseet myös Ingemar Stenmark ja Anja Pärson.


title: Rabbi Ishmael

text: Ishmael ben Elisha, yleisesti Rabbi Ishmael (90–135) oli juutalainen tanna eli rabbi, jonka näkemykset on kirjattu Mišnaan. Hänellä on ollut vaikutusta mm. hermeneutiikan kehitykseen. Hän tulkitsi Tooran lakeja käyttäen kolmeatoista hermeneuttista periaatetta, joiden avulla Halakha voitiin johtaa Toorasta. Hän käytti termiä 'hermeneutiikka' ensimmäisten joukossa.


title: Rabbi Ishmael

text: Ishmael oli aluksi rabbi Joshua ben Hananiahin ja myöhemmin Nehunya ben ha-Kanahin oppilas. Hän oli kotoisin Ylä-Galileasta, mutta siirtyi myöhemmin Juudeaan. Ishmael oli yksi Sanhedrinin merkittävimpiä jäseniä Yavnessa. Sanhedrinin muutettua Ushaan hän seurasi mukana.


title: Rabbi Ishmael

text: Erään teorian mukaan rabbi Ishmael olisi ollut sama henkilö kuin Elisha ben Abbuyah, jota pidettiin luopiona. Tällä tavalla monet tämän kirjoittamat hyödylliset tekstit olisi kuitenkin saatu käyttöön toisella nimellä. Teoria on kuitenkin kiistanlainen.


title: American Pie Presents: Beta House

text: American Pie: Beta House on vuoden 2007 komediaelokuva, jota kuvattiin Torontossa. Elokuva on kuudes American Pie -elokuvasarjassa,ja kolmas American Pie Presents-sarjassa. Elokuvassa Beta House kilpailee nörttitaloa vastaan seksiolympialaisissa. Elokuvassa on erittäin paljon paljasta pintaa.


title: Sokkohai

text: Sokkohai ("Brachaelurus waddi") on Itä-Australian subtrooppisella rannikolla Queenslandissa ja Uudessa Etelä-Walesissa esiintyvä partahaikalalaji. Lajin keskikoko on noin 70 senttiä, ja suurimmat tavatut yksilöt ovat olleet 120 sentin pituisia.


title: Sokkohai

text: Sokkohai elää kivikkorannoilla ja koralliriutoilla, vuorovesivyöhykkeestä yli sadan metrin syvyyteen. Sitä voi tavata matalissa vuorovesilammikoissa veden tuskin peittämänä, ja se kestää hengissä pitkäkin aikoja vedestä nostettuna.


title: Sokkohai

text: Sokkohain nimi tulee sen tavasta vetää silmämunansa sisään niin, että luomet sulkeutuvat, kun kala nostetaan vedestä.


title: Sokkohai

text: Sokkohai on leveine rinta- ja vatsaevineen sekä sieraimista alas työntyvine viiksisäikeineen tyypillinen pohjakala. Päivisin se usein lepäilee suojaisissa paikoissa kuten luolissa. Öisin se saalistaa äyriäisiä, simpukoita ja pikkukaloja. Se on ihmiselle vaaraton, mutta itse joskus urheilukalastuksen kohde.


title: Sokkohai

text: Sokkohai lisääntyy ovovivipaarisesti. Se tulee hyvin toimeen akvaario-oloissa.


title: Marko Virtala

text: Marko Virtala (s. 15. huhtikuuta 1985 Uusikaupunki) on suomalainen jääkiekkohyökkääjä, joka pelaa Italian Serie A:n HC Pustertalissa. Virtala on lähtökohtaisesti pelipaikaltaan oikea laitahyökkääjä, mutta hän osaa pelata myös keskellä.


title: Marko Virtala

text: Virtala on Uudenkaupungin Jää-Kotkien kasvatti. Hän siirtyi C-juniori-ikäisenä Rauman Lukkoon. Virtala oli kaudella 2002–2003 joukkueen B-nuorten paras maalintekijä ja jakoi sisäisen pistepörssin Tuomas Mäkisen kanssa runkosarjassa tehoilla 14+9=23. Kahdella viimeisellä A-juniorikaudellaan 2004–2005 ja 2005–2006 Virtala oli Lukon kolmanneksi paras pistemies. Hän toimi jälkimmäisellä kaudella joukkueen kapteenina.


title: Marko Virtala

text: Kaudeksi 2006–2007 Virtala siirtyi lyhyen koejakson jälkeen Mestis-joukkue Kajaanin Hokkiin. Hän kärsi runkosarjan aikana loukkaantumisista, jonka takia Virtala pelasi vain 32 ottelua tehopistein 6+10=16. Kevään 2007 pudotuspeleissä hän nousi kuitenkin uudelle tasolle ja teki 12 ottelussa tehot 7+3=10. Virtala muodosti Jarkko Hattusen ja veljensä Teemun kanssa Hokin ykkösketjun. Hän jakoi Hattusen kanssa pudotuspelien maalipörssin voiton seitsemällä osumallaan. Virtala keräsi koko kauden aikana vain kaksi jäähyminuuttia. Hän voitti kauden päätteeksi Mestiksen-mestaruuden ja palkittiin pudotuspelien arvokkaimpana pelaajana.


title: Marko Virtala

text: Virtala teki kaudeksi 2007–2008 kaksivuotisen sopimuksen Lukon SM-liigajoukkueen kanssa. Hän pelasi ensimmäisen sopimuskautensa kuitenkin lähes kokonaan vielä lainalla Hokissa, jonka paras syöttäjä ja toiseksi paras pistemies Virtala oli tehoilla 16+30=46. Hän sijoittui koko Mestiksen pistepörssissä seitsemänneksi. Kevään 2008 pudotuspeleissä Virtala oli tehoilla 2+10=12 joukkueen paras pistemies ja syöttäjä. Hän voitti kauden päätteeksi Mestis-hopeaa ja palkittiin koko Mestiksen herrasmiespelaajana. Virtala debytoi kauden aikana myös SM-liigassa vahvistettuaan Lukkoa 5. joulukuuta 2007 vieraissa paikallisvastustaja Porin Ässiä vastaan. Hän keräsi ottelussa yhden kahden minuutin jäähyn kärsittyään joukkuerangaistuksen liian monesta pelaajasta jäällä.


title: Marko Virtala

text: Virtala ei murtautunut Lukon SM-liigajoukkueen vakiokokoonpanoon vielä harjoituskauden päätteeksi, vaan hän sai odottaan tilaisuuttaan noin kuukauden. Virtala pelasi kauden 2008–2009 vaihtelevassa roolissa lähinnä alemmissa ketjuissa. Yhteensä hänen tulokaskautensa SM-liigassa toi 47 runkosarjaottelussa tehot 4+3=7 sekä seitsemässä playout-ottelussa tehot 2+1=3. Virtalan liigauran avausmaali syntyi 18. lokakuuta 2008 Turun Palloseuraa vastaan. Hänet palkittiin ottelun "Ilta-Sanomien" yhden tähden tähtipelaajana. Huhtikuussa 2009 Virtala teki kolmivuotisen jatkosopimuksen Lukon kanssa.


title: Marko Virtala

text: Syksyn 2009 harjoitusotteluissa Virtala esitti varsin lupauksia herättäneitä otteita. Kauden 2009–2010 alettua hän kärsi kuitenkin tehottomuudesta ja lisäksi Virtala kärsi polvivammasta, josta toivuttuaan hän yritti tehdä tulosta vielä Jakub Petružálekin ketjussa. Virtala ei saanut lopulta enää luottoa Lukon päävalmentajalta Rauli Uramalta. Siirtotakarajalla, tammikuun 2010 lopulla hän siirtyi Turun Palloseuraan, jonne Virtalan halusi hänelle Hokista tuttu päävalmentaja Kai Suikkanen. Virtala muodosti pudotuspeleissä "Hokki-ketjun" kevään 2007 Mestis-mestarijoukkueesta tuttujen Jarkko Hattusen ja Antti Erkinjuntin kanssa. Hän kuului kevään yllättäjiin tehtyään 14 playoff-ottelussa tehot 3+7=10. Toukokuussa 2010 Virtala teki vuoden mittaisen jatkosopimuksen TPS:n kanssa.


title: Marko Virtala

text: Kaudella 2010–2011 Virtala nousi TPS:n kapteeniksi, kun Ville Vahalahti loukkaantui syykauden loppupuolella. Hän otteistaan paistoi koko alavireisen kauden pelanneessa TPS:ssä vialla ollut haluttomuus, ylimielisyys ja kurittomuus. Virtala oli joukkueen pelaajista myös suurimman kritiikin kohteena "kännikohussa", kun TPS nousi joulukuussa 2010 otsikoihin pelaajien käsistä karanneen alkoholinkäytön takia Turun paikallisissa yökerhoissa. Maaliskuussa 2011 hän teki vuoden mittaisen jatkosopimuksen joukkueen kanssa. Kaudella 2011–2012 Virtala pelasi tällä kertaa taas hyvää, tuttua peliään alemmissa ketjuissa. Helmikuussa 2012 hän teki jälleen vuoden mittaisen jatkosopimuksen TPS:n kanssa.


title: Marko Virtala

text: Kaudella 2012–2013 Virtala pelasi TPS:n kolmannesta peräkkäisestä heikommasta kaudesta huolimatta taas hyvän kauden monipuolisuutensa ja alempien ketjujen pelaamisensa ansiosta. Hän kärsi kuitenkin kauden aikana alaraajavammasta pariinkin otteeseen ja se päätti hänen kautensa helmikuussa 2012. Marraskuussa 2012 Virtala jatkoi sopimustaan kahdella vuodella kevääseen 2014 saakka. Kaudella 2013–2014 hän teki SM-liigan yhden kauden piste-ennätyksensä tehoilla 8+11=19.


title: Marko Virtala

text: Virtala nimettiin kaudeksi 2014–2015 TPS:n varakapteeniksi. Hän toimi kauden aikana myös joukkueen kapteenina Petteri Nummelinin loukkaantumisten myötä.


title: Marko Virtala

text: Kaudeksi 2015–2016 Virtala siirtyi vuoden mittaisella sopimuksella Kazakstanin mestaruussarjassa pelaavan Arlan Kokshetaun paitaan. Joukkueeseen siirtyi myös hänen isoveljensä Teemu. Marko Virtala oli tehoilla 23+24=47 Arlanin paras maalintekijä ja toiseksi paras pistemies Ivan Kutšinin jälkeen. Hän jakoi Kazakstanin liigan maalipörssin viidennen sijan Gornjak Rudnin Igor Tšerkasovin kanssa ja sijoittui pistepörssissä kuudenneksi. Virtala voitti kauden päätteeksi hopeaa.


title: Marko Virtala

text: Kaudeksi 2016–2017 Virtala siirtyi veljensä Teemun kanssa vuoden mittaisella sopimuksella Tanskan Metal Ligaenin Gentofte Starsiin. Hän oli tehoilla 16+14=30 joukkueen kolmanneksi paras pistemies Teemun kanssa. Pudotuspeleissä Virtala jakoi Starsin sisäisen tehotilaston voiton Jeff Terminesin kanssa lukemalla +6. Hän voitti kauden päätteeksi hopeaa. Kesäkuussa 2017 Virtala teki Starsin kanssa vuoden mittaisen jatkosopimuksen.


title: Marko Virtala

text: Marko Virtala pelaa kesäisin myös rullakiekkoa, jonka MM-kilpailuista hänellä on voitettuna hopeaa vuosillta 2007 ja 2015 sekä pronssia vuodelta 2006.


title: Marko Virtala

text: Virtalan isoveli Teemu pelaa Markon joukkuetoverina HC Pustertalissa. He pelasivat yhdessä myös Kazakstanissa ja Tanskassa.


title: Hituran kaivos

text: Hituran kaivos oli kanadalaisen Belvedere Resources Ltd:n omistama pääasiassa nikkeliä ja kuparia tuottava avokaivos, joka sijaitsee Töllinperällä Nivalan kaupungissa Pohjois-Pohjanmaalla. Outokumpu Mining Oy myi kaivoksen keväällä 2007 nykyiselle kanadalaisomistajalle. Kaivoksen merkitys alueen työllisyydelle on suuri – sen ollessa toiminnassa se työllisti yhteensä noin 110 henkilöä.


title: Hituran kaivos

text: Kaivoksen toiminta käynnistyi 19.2.1970.


title: Hituran kaivos

text:
Kaivoksen toiminta on keskeytetty viisi kertaa nikkelin hinnan heikkenemisen takia. Viimeksi tuotanto keskeytettiin kesäkuussa 2013 ja on keskeytyksissä edelleen. Aiemmin kaivoksen toiminta on ollut keskeytettynä vuosina 1982–1985, 1986–1988, 1998–1999 ja 2008–2010. Kaivoksen omistaja Belvedere Resources Oy asetettiin konkurssiin 27.12.2015. Yrityksen vakuustalletus on kustannuksiin nähden riittämätön ja valtio joutuu maksamaan kaivoksen sulkemisesta aiheutuneita kustannuksia, ensimmäisessä vaiheessa 5 miljoonaa euroa.
Kaivos rikasti louhittua malmia siten, että sivutuotteena syntyi tavanomaiseksi jätteeksi luokiteltavaa rikastushiekkaa runsaat 600 000 tonnia vuodessa. Hituran kaivos tuotti nikkeli-kuparirikastetta, joka sisältää näiden lisäksi kobolttia, platinaa, palladiumia ja reniumia.


title: Hituran kaivos

text: Keväällä 2014 suurta keskustelua herätti kaivoksen kuivuneista 20 hehtaarin rikastushiekka-altaista lähialueille leviävä pöly. Kesäkuussa 2014 selvisi, että pöly oli erittäin hienojakoista hiekkaa.


title: Elämismaailma

text: Elämismaailma () on filosofinen ja yhteiskuntatieteellinen, erityisesti sosiologinen, käsite. Se tarkoittaa maailmaa ”elettynä” ("erlebt"), ennen mitään refleksiivistä representaatiota tai teoreettista analysointia.


title: Elämismaailma

text: Termin esitteli Edmund Husserl teoksessaan "Eurooppalaisten tieteiden kriisi ja transsendentaalinen fenomenologia" vuonna 1936. Husserlin muotoilu elämismaailmalle on sukua Wilhelm Diltheyn ”elämisyhteyden” tai ”elämänkokonaisuuden” ("Lebenszusammenhang") käsitteelle sekä Martin Heideggerin ”maailmassa-olemisen” ("In-der-Welt-Sein") käsitteelle. Käsitettä kehittivät edelleen sellaiset Husserlin oppilaat kuin Maurice Merleau-Ponty, Jan Patočka ja Alfred Schütz.


title: Elämismaailma

text: Jürgen Habermas on myös kehittänyt käsitettä edelleen omassa yhteiskuntateoriassaan, kommunikatiivisen toiminnan teoriassa. Habermasille elämismaailma tarkoittaa ihmisen ”yksityispiiriä”, joka on epämuodollisen, kulttuuriin ja kieleen pohjautuvan ymmärtämisen ja mukautumisen arkipäivässä eletty todellisuus. Elämismaailman vastakohdaksi Habermas asettaa ”systeemin”. Habermasin teos "Theorie des kommunikativen Handelns" (1981) keskittyy pääasiassa siihen vaaraan, jonka systeemi aiheuttaa elämismaailmalle tunkeutumalla siihen ja pyrkimällä järkeistämään se välineellisesti.


title: Elämismaailma

text: Habermasin teoriassa yhteiskunnallinen koordinointi ja systeemin sääntely tapahtuvat jaettujen käytäntöjen, uskomusten, arvojen ja kommunikatiivisen toiminnan rakenteiden välityksellä. Ne voivat olla perusteiltaan myös institutionaalisia. Ihmiset ovat väistämättä elämismaailmallisia niin, että yksilöiden identiteetin, tilanteiden määrittelyn, yhteiskunnallisen solidaarisuuden ja toiminnan perustana ovat tavat ja kulttuuriset perinteet. Tämä tapahtuu ideaalissa tilanteessa kommunikaation kautta.


title: Elämismaailma

text: Elämismaailma liittyy myös muun muassa Pierre Bourdieu'n ajatukseen habituksesta.


title: Sean Taylor

text: Sean Michael Taylor (1. huhtikuuta 1983 – 27. marraskuuta 2007) oli yhdysvaltalainen amerikkalaisen jalkapallon pelaaja, joka oli NFL-tasolla vuodesta 2004. Taylor pelasi Washington Redskinsin puolustuksessa takapuolustajan () paikalla.


title: Sean Taylor

text: Taylorin joukkue Washington Redskins varasi hänet NFL:n varaustilaisuudessa vuonna 2005 viidentenä varauksena. Taylor teki Washingtonin kanssa seitsemän vuoden sopimuksen. Hän oli runsaan kolmen kauden ajan Washingtonin puolustuksen johtohahmoja. Taylor valittiin lyhyeksi jääneen ammattilaisuransa aikana NFL:n tähdistöottelu Pro Bowliin kerran, kauden 2006 päätteeksi.


title: Sean Taylor

text: Tayloria ammuttiin kotonaan Floridassa 26. marraskuuta 2007. Taylorin taloon murtautuneen henkilön ampuma luoti vahingoitti Taylorin reisivaltimoa. Hän pääsi Jackson Memorial Hospitaliin vakavasti haavoittuneena ja menehtyi kuusi tuntia kestäneestä leikkauksesta huolimatta verenhukkaan varhain aamulla 27. marraskuuta.


title: Mario Theissen

text: Mario Theissen (s. 17. elokuuta 1952 Monschau, Länsi-Saksa) on entinen BMW:n moottoriurheilujohtaja ja Formula 1 -tallin BMW Sauberin tallipäällikkö.


title: Mario Theissen

text: Theissen aloitti työt BMW:llä vuonna 1977. Vuonna 1999 hänet nimitettiin BMW:n moottoriurheilutoiminnan johtajaksi. Vuosina – hän toimi BMW Sauber -tallin tallipäällikkönä.


title: Mario Theissen

text: 30. kesäkuuta 2011 Theissen jätti BMW:n ja hänet korvasi tehtävässään Jens Marquardt.


title: Célestine Vaite

text: Célestine Hitiura Vaite (1966 Tahiti, Ranskan Polynesia) oli tahitilaissyntyinen australialainen kirjailija. Hän on asunut Australiassa.


title: Célestine Vaite

text: Vaite avioitui australialaisen surfaajan kanssa ja muutti Australiaan 21-vuotiaana. Perhe asettui asumaan Uuden Etelä-Walesin etelärannikolle. Hänen novellejaan ilmestyi julkaisuissa "Australian Short Stories" ja "Australian Multicultural Book Review". Ensimmäisestä romaanistaan "Breadfruit" hän sai vuonna 2004 Prix littéraire des étudiants -palkinnon, joka myönnetään Ranskan Polynesiassa julkaistusta romaanista. Teos on käännetty ainakin saksaksi ja ranskaksi.


title: 999 (yhtye)

text: 999 on englantilainen punkyhtye, joka syntyi Lontoossa vuonna 1976.


title: Bergenheim

text: Bergenheim on suomalainen aatelissuku. Suku on alun perin Ekshäradistä Värmlannista joka muutti Suomeen 1700-luvulla. Vaasan hovioikeuden presidentti Erik Johan Bergenheim aateloitiin 18.3.1812.


title: Planetaarinen geologia

text: Planetaarinen geologia eli astrogeologia on tieteenala, joka tutkii planeettojen, kuiden ja asteroidien pinnanmuotoja ja koostumusta pyrkien selvittämään Aurinkokunnan kappaleiden historiaa, rakennetta sekä niitä muokkaavia prosesseja. Käytännön tutkimus perustuu pitkälti avaruusluotainten ottamiin kuviin ja niiden tekemiin geofysikaalisiin mittauksiin.


title: Planetaarinen geologia

text: Suomessa planetaarista geologiaa tutkitaan ainakin Oulun yliopiston tähtitieteen laitoksella.


title: Riku Mattila

text: Riku Tapani Mattila (s. 18. lokakuuta 1960 Hyrynsalmi) on suomalainen kitaristi, säveltäjä ja tuottaja. Mattila on soittanut muun muassa yhtyeissä Ramblers, Kauko Röyhkä & Narttu, Tumppi Varonen & Problems?, Remu & His All Stars ja Ismo Alanko Säätiö.


title: Riku Mattila

text: Riku Mattila on ansioitunut ja palkittu suomalainen musiikkituottaja. Hän aloitti tuottaja-uransa vuonna 1980 ja on tuottanut yli 60 albumia. ÄKT on myöntänyt Mattilalle hänen tuottamistaan levyistä vuoden tuottaja Emma-palkinnon vuosina 1986, 1987 ja 2008. Hän oli tuotantopäällikkönä Sonet/PolyGram (Universal Music) -levy-yhtiössä 1988–1994. Mattila on tehnyt myös musiikkia radioon ja televisioon vuodesta 1995, muun muassa TV-sarjaan Kotikatu sekä lukuisia TV-tunnuksia kuten ohjelmaan Arto Nyberg.


title: Riku Mattila

text: Vuonna 2004 Mattila on keikkaili Röyhkän kanssa duona. Parivaljakolta ilmestyi 6. helmikuuta 2008 yhteinen albumi "Kauko Röyhkä & Riku Mattila" , joka sai niin lehdistöltä kuin yleisöltä positiivisen vastaanoton. Sue-lehti valitsi sen 2000-kymmenluvun parhaaksi kotimaiseksi albumiksi vuonna 2009. Vuoden 2011 alusta alkaen Mattila on toiminut Johanna Kustannuksen tuotantopäällikkönä ja taiteellisena johtajana. Kesällä 2011 hänet nimitettiin tuotantopäälliköksi myös Universal Music Groupiin. Kauko Röyhkä & Riku Mattila -duon toinen albumi "Kaksi lensi tuulen mukaan" ilmestyi keväällä 2011.


title: Riku Mattila

text: Mattila toimii tuntiopettajana Sibelius-Akatemiassa, ja Metropolia Ammattikorkeakoulussa, joissa hän on opettanut kevyen musiikin tuottamista.


title: Lilija Jefremova

text: Lilija Jefremova () s. 15. huhtikuuta, 1977) on ukrainalainen ampumahiihtäjä ja olympiamitalisti.


title: Lilija Jefremova

text: Hän voitti yllätyksellisesti olympialaisissa 2006 pronssia sprinttikisasta, joka on hänen uransa suurin saavutus. Samoissa kisoissa hän sijoittui myös takaa-ajossa kahdeksanneksi.


title: Analyyttinen hermeneutiikka

text: Analyyttinen hermeneutiikka on hermeneutiikan muoto, joka on saanut vaikutteita analyyttisestä filosofiasta, ennen kaikkea Ludwig Wittgensteinin myöhäisfilosofiasta.


title: Analyyttinen hermeneutiikka

text: Analyyttisen hermeneutiikan taustalla ovat ennen kaikkea Peter Winch, Georg Henrik von Wright ja Charles Taylor. He arvostelivat positivismia ja metodologista monismia: he katsoivat, että ihmistieteiden tutkimuskohde eroaa olennaisesti luonnontieteiden tutkimuskohteesta, koska ihmiset ovat intentionaalisia. Tämän vuoksi ihmistieteet eivät heidän mukaansa voi pelkästään pyrkiä selittämään, niiden täytyy myös pyrkiä ymmärtämään.


title: Analyyttinen hermeneutiikka

text: Analyyttinen hermeneutiikka pyrkii yhdistämään tieteellisen selittämisen ja kulttuurisen ymmärtämisen, ainakin historiallisen ja yhteiskunnallisen selittämisen rajatuilla alueilla. Siitä on kuitenkin jätetty pois varhaiselle hermeneutiikalle tyypillinen psykologinen lähestymistapa, jossa keskeisenä oli eläytyminen. Sen sijaan ymmärtämisessä on kyse kohteen merkityssisällön tajuamisesta. Von Wright ("Explanations and Understanding", 1971; "Causality and Determinism", 1974) ja Winch ("Social Science and Its Relation to Philosophy", 1958) kehittivät toiminnan logiikkaa tämän avuksi.


title: Astrokemia

text: Astrokemia on tieteenala, joka tutkii avaruudessa esiintyvä kemiallisia yhdisteitä. Tyypillisen astrokemian tutkimuskohteen muodostavat tähtienvälisen aineen pilvet sekä komeetat.


title: Astrokemia

text: Astrokemian erikoispiirre on, että tähtienvälisen aineen äärimmäisen alhaisen tiheyden vuoksi yksittäisten molekyylien välisiä vuorovaikutuksia tapahtuu harvoin. Siksi monet astrokemistien havaitsemat molekyylit ovat kemiallisia kummajaisia, joiden elinikä muunlaisissa olosuhteissa olisi äärimmäisen lyhyt. Tällaisena voidaan mainita vaikkapa H-ioni. Myös Maan olosuhteista poikkeavat alkuaineiden isotooppisuhteet, runsas suurienergiainen säteily, voimakkaat magneettikentät sekä matalat lämpötilat tuovat oman leimansa astrokemian tutkimukseen.


title: Astrokemia

text: Suuri osa astrokemian tutkimuksesta tehdään radio- ja infrapunateleskooppien tuottamia spektrejä tutkimalla. Koska monet molekyylit ovat poikkeavia ja alhainen tiheys mahdollistaa kiellettyjen viivojen esiintymisen, spektrien tulkinta on poikkeuksellisen vaativa tehtävä. Toistaiseksi avaruudesta on onnistuttu tunnistamaan noin 150 erilaista molekyyliä ja radikaalia.


title: Messinansalmi

text: Messinansalmi () on Manner-Italiaan kuuluvan Calabrian ja Sisilian saaren välissä sijaitseva salmi. Se yhdistää Tyrrhenanmeren ja Joonianmeren toisiinsa. Salmi on 32 kilometriä pitkä, ja sen leveys vaihtelee kolmesta kahdeksaan kilometriin.


title: Messinansalmi

text: Salmen tärkein satamakaupunki on Messina Koillis-Sisiliassa. Vuonna 1957 salmen yli rakennettiin 220 kilovoltin sähkönsiirtojohto. Se poistettiin käytöstä vuonna 1994. Voimansiirtolinjan kansallisina monumentteina suojellut pylväät kuuluvat maailman korkeimpiin.


title: Messinansalmi

text: Kreikkalaisessa mytologiassa Messinansalmeen liitetään merihirviöt Skylla ja Kharybdis.


title: Kimberly Williams-Paisley

text: Kimberly Williams-Paisley (os. Williams, s. 14. syyskuuta 1971 Rye, New York, Yhdysvallat) on yhdysvaltalainen näyttelijä.


title: Kimberly Williams-Paisley

text: Williams-Paisley tunnetaan roolistaan elokuvassa "Morsiamen isä" (1991) ja sen jatko-osasta "Father of the Bride Part II" (1995). Näissä hän näytteli Steve Martinin ja Diane Keatonin kanssa. Williams-Paisley näyttelee ABC:n sarjassa "Perheen kalleudet". Hänellä oli myös rooli NBC:n minisarjassa "The 10th Kingdom"


title: Kimberly Williams-Paisley

text:
Kimberly-Williams syntyi Ryessä, New Yorkssa. Hänen isänsä, Gurney, oli freelance-toimittaja, ja äitinsä Linda sponsorikerääjä. Williams-Paisley on ollut mukana show-bisneksessä 13-vuotiaasta asti.
Williams-Paisleylla on nuorempi sisar Ashley Williams, joka on myös näyttelijä, sekä veli Jay Williams.


title: Kimberly Williams-Paisley

text: Williams-Paisley kihlautui country-muusikko Brad Paisleyn kanssa lokakuussa 2002. Heidät vihittiin maaliskuussa 2003, ja samoihin aikoihin Williams vaihtoi nimensä Williams-Paisleyksi erottuakseen Kimberly Williams -nimisestä Playboy-mallista. Pariskunnalla on kaksi lasta, helmikuussa 2007 syntynyt William Huckleberry Paisley sekä huhtikuussa 2009 syntynyt Jasper Warren Paisley.


title: Heikki Hellman

text: Heikki Tapio Hellman (s. 24. lokakuuta 1955 Hollola) on tiedotusopin dosentti sekä yliopistotutkija Tampereen yliopiston viestintätieteiden tiedekunnassa. Vuosina 1980–2010 hän työskenteli Helsingin Sanomien toimittajana ja 1989–2005 kulttuuritoimituksen esimiehenä. Lukuvuoden 2008–2009 hän toimi journalistiikan vierailijaprofessorina Tampereen yliopistossa sekä vuosina 2011–2016 yliopiston viestinnän, median ja teatterin yksikön johtajana. Hellman on tutkinut lehtityönsä ohessa ja sen jälkeen viestintäpolitiikkaa, yleisradiotoimintaa, televisio-ohjelmistoja ja kulttuurijournalismia. Hän on julkaissut useita kymmeniä tieteellisiä artikkeleita.


title: Heikki Hellman

text: Hän ollut vuodesta 2013 alkaen Yleisradion hallituksen jäsen.


title: Heikki Hellman

text: Hellman kirjoitti ylioppilaaksi 1974 ja valmistui yhteiskuntatieteiden kandidaatiksi 1980, lisensiaatiksi 1992. Hän väitteli yhteiskuntatieteiden tohtoriksi Tampereen yliopistossa 1999. Lisäksi hän suoritti jatko-opintoja Westminsterin yliopistossa Lontoossa 1993–1994. Dosentin arvon Tampereen yliopistossa hän sai 2010.


title: Kai Arne Engelstad

text: Kai Arne Engelstad (s. 21. marraskuuta 1954 Oslo) on entinen norjalainen pikaluistelija ja olympiamitalisti.


title: Kai Arne Engelstad

text: Engelstad ylsi parhaimpiin saavutuksiinsa 1000 metrillä, jolla hän voitti olympiapronssia Sarajevossa 1984. Sprinttereiden MM-kilpailuissa hän saavutti pronssia Trondheimissa 1984 oltuaan 1000 metrillä kahdesti kolmas.


title: Kai Arne Engelstad

text: Maansa sprinttimestaruuden Engelstad voitti kolme kertaa, ja kolmasti hän oli hopealla ja kahdesti pronssilla. Hänen seuransa oli Aktiv Skøyteklubb.


title: William R. Day

text: William Rufus Day (17. huhtikuuta 1849 – 9. heinäkuuta 1923) oli amerikkalainen lakimies ja diplomaatti.


title: William R. Day

text: Day toimi William McKinleyn apulaisulkoministerinä 1897–1898 ja ulkoministerinä 1898. Presidentti Theodore Roosevelt nimitti hänet apulaistuomariksi Yhdysvaltain korkeimpaan oikeuteen vuonna 1903.


title: Estella Warren

text: Estella Dawn Warren (s. 23. joulukuuta 1978 Peterborough) on kanadalainen näyttelijä ja malli, joka menestyi lapsuus- ja teinivuosinaan taitouimarina. Hänet on ”palkittu” Golden Raspberryllä vuonna 2002.


title: Estella Warren

text: Warrenilla on ollut merkittäviä rooleja muun muassa elokuvissa "Driven" (2001), "Kangaroo Jack" (2003) ja "The Cooler" (2003).


title: Estella Warren

text: Mallina Warren on esiintynyt muun muassa "Sports Illustrated", "Vogue"- ja "Vanity Fair" -lehdissä. Hänet valittiin vuonna 2000 "Maxim"-lehden ”kuumimmaksi naiseksi”.


title: Kunnallisneuvos C. V. Åkerlundin säätiö

text: Kunnallisneuvos C. V. Åkerlundin säätiö on yleishyödyllinen suomalainen säätiö, jonka tarkoituksena on tukea graafisessa teollisuudessa ja viestintäalalla työskentelevien ammattitaidon edistämistä, opiskelua ja toimeentulomahdollisuuksien parantamista. Samalla säätiö pyrkii edistämään viestintäalan kouluttautumista ja tutkimusta yleisemminkin.


title: Kunnallisneuvos C. V. Åkerlundin säätiö

text: Säätiö on perustettu vuonna 1911 kuolleen tamperelaisen kunnallisneuvos C. W. Åkerlundin testamentin pohjalta. Åkerlund testamenttasi omistamansa noin kahdeksan prosenttia Aamulehteä julkaisevan Tampereen Kirjapaino-osakeyhtiön osakkeista yhtiölle, jotta niistä saatu tuotto voitaisiin käyttää henkilökunnan sairaus- ja elatusavuksi sekä opintomatkojen ja jatko-opintojen tukemiseen. Nykyään säätiön avustukset eivät enää rajoitu Tampereen Kirjapainon työntekijöihin, jotta toiminta olisi lain mukaisesti yleishyödyllistä.


title: Uusjako

text:
Uusjako on kiinteistöjärjestelytoimitus, jossa tavoitteena on kiinteistöjen tiluksia järjestelemällä parantaa kiinteistöjaotusta ja edistää kiinteistöjen tarkoituksenmukaista käyttöä yleensä omistussuhteita muuttamatta.
Kiinteistönmuodostamislain (554/95, KML) mukaan uusjaon päätavoitteena voi olla myös järjestelyalueen tie- ja kuivatusolojen olennainen parantaminen tai maatilatalouden kehittämisrahastosta annetun lain (657/66, MAKERA-laki) tarkoituksiin hankitun alueen käytön edistäminen. Samassa uusjakohankkeessa voidaan sen pääasiallisen tarkoituksen ohella edistää myös jommankumman tai molempien muiden tavoitteiden toteutumista. (KML 67.1 §.)


title: Uusjako

text: Uusjakojen perinteinen kohde on maa- ja metsätalousalue, jonka kiinteistöjaotus on heikko nykyaikaisen tuotantotoiminnan harjoittamisen kannalta kiinteistöjen tuotantolohkojen suuren lukumäärän, huonon muodon, huonon sijainnin tai pienuuden johdosta.


title: Uusjako

text: Epätarkoituksenmukainen kiinteistöjaotus voi olla seurausta heikosti toteutetusta isojaosta, jossa talojen tilukset on jo alun alkaen jätetty liian moniin palstoihin tai kiinteistöjaotus voi olla pirstoutunut isojaon jälkeen suoritetuissa kiinteistötoimituksissa tai maanomistajien itsensä toimittamissa tilojen osituksissa eli niin sanotuissa sovintojaoissa. Tällaisilla kiinteistöjaotukseltaan huonoilla alueilla uusjaon tavoitteena on suunnitella alueen kiinteistörunko eli tiestö ja kuivatusverkko uusjaossa uudelleen ja muodostaa kiinteistöt siten, että niiden uusi tuotantolohko- ja kiinteistöjaotus yhteensopivat uuden kiinteistörungon kanssa.


title: Uusjako

text: Kiinteistönmuodostamislaissa ei ole erikseen määritelty sitä käyttötarkoitusta, johon kiinteistöjen käyttöä tulee uusjaolla edistää. Maa- ja metsätalouden toimintaedellytysten parantamisen ja tuotantokustannusten alentamisen ohella uusjaon tavoitteena voi siksi olla kaikenlaatuisten kiinteistöjen nykyisen ja odotettavissa olevan järkevän sekä luontaisen käytön edistäminen.


title: Uusjako

text: Laki ei myöskään aseta vaatimuksia lähtötilanteen kiinteistörakenteen tai tilussijoituksen laadulle eikä välttämättä vaadi kiinteistöjen tilussijoituksen parantamista. Kiinteistönmuodostuslain mukaista uusjakoa voidaankin käyttää välineenä esimerkiksi sopeutettaessa olemassa oleva kiinteistöjaotus vastaamaan paremmin alueen kiinteistöjen muuttunutta käyttöä tai uusia käyttömahdollisuuksia tahi muutettaessa kiinteistöjaotusta siten, että alueen muuttuneesta käytöstä aiheutuneet haitat tai vahingot kyetään supistamaan mahdollisimman pieniksi. Säädökset mahdollistavat myös vain muutaman kiinteistön käsittävän uusjaon. Tällaisia uusjaon uusia käyttötarkoituksia ovat esimerkiksi valtioneuvoston hyväksymien suojeluohjelmien toteuttaminen ja erilaisten haittojen poistaminen sekä liikennetuvallisuuden parantaminen tiehankkeiden yhteydessä niin sanotuissa hankeuusjaoissa.


title: Ginnifer Goodwin

text: Ginnifer Michelle Goodwin (s. Jennifer Michelle Goodwin, 22. toukokuuta 1978 Memphis, Tennessee, Yhdysvallat) on yhdysvaltalainen näyttelijä.


title: Ginnifer Goodwin

text: Goodwin syntyi Memphisissä, Tennesseessä. Hän on valmistunut Bostonin yliopistosta. Uransa alkupuolella hän esiintyi muun muassa yhdessä "Kova laki" -sarjan jaksossa ja elokuvassa "Mona Lisa Smile". Hän näytteli televisiosarjassa "Ed" vuosina 2001–2003.


title: Ginnifer Goodwin

text: Goodwin saavutti mainetta esitettyään Johnny Cashin ensimmäistä vaimoa Viviania elokuvassa "Walk the Line". Hän näytteli Margene Heffmania televisiosarjassa "Big Love" vuosina 2006–2011. Goodwinilla oli pääosa elokuvassa "Jätä se!" vuonna 2009. Vuodesta 2011 lähtien hän on esiintynyt sarjassa "Olipa kerran".


title: Ginnifer Goodwin

text: Ginnifer Goodwin on seurustellut "Olipa kerran" -sarjan vastanäyttelijänsä Josh Dallasin kanssa vuodesta 2011. He menivät naimisiin huhtikuussa 2014 ja heidän ensimmäinen lapsensa syntyi toukokuussa. Kesäkuussa 2016 he saivat toisen lapsen.


title: Ginnifer Goodwin

text: "Olipa kerran" -sarjan toinen näyttelijä Jennifer Morrison on Goodwinin pitkäaikainen ystävä.


title: Chris Klein

text: Frederick Christopher "Chris" Klein (s. 14. maaliskuuta 1979) on yhdysvaltalainen näyttelijä. Noustuaan maineeseen roolillaan elokuvassa "Vaalit" (1999), hän esiintyi suositussa teinikomediassa "American Pie".


title: Chris Klein

text: Kleinin myöhempiä elokuvia ovat "Ei voi olla totta" (2001), "American Pie 2" (2001), "Vain ystäviä" (2005), "American Dreamz" (2006) ja "" (2009).


title: Mike Weinberg

text: Michael Andrew ”Mike” Weinberg (s. 16. helmikuuta 1993 Los Angeles) on yhdysvaltalainen lapsinäyttelijä, joka esitti pääosaa Kevin McCallisterina vuoden 2002 televisioelokuvassa "Yksin kotona 4". Hän on esiintynyt myös muutamissa televisiosarjoissa, kuten "Seitsemäs taivas" 2001–2002 ja "Line of Fire" 2003–2004. Viimeisimmän roolinsa Weinberg on tehnyt "Zackin ja Codyn viiden tähden elämää" -sarjassa vuonna 2006.


title: Mike Weinberg

text: Hän syntyi Los Angelesissa Dana ja Larry Weinbergille. Myös hänen vanhempi veljensä Matt Weinberg on esiintynyt lapsinäyttelijänä.


title: Špela Pretnar

text: Špela Pretnar (s. 5. maaliskuuta 1973 Bled, Jugoslavia) on entinen slovenialainen alppihiihtäjä, pujottelun maailmancupin voittaja.


title: Špela Pretnar

text: Pretnar saavutti junioreiden MM-kilpailuissa Mariborissa 1992 hopeaa suurpujottelussa ja pronssia yhdistetyssä. Moriokan MM-kisoissa 1993 hän sijoittui suurpujottelussa kuudenneksi ja supersuurpujottelussa seitsemänneksi.


title: Špela Pretnar

text: Lillehammerin olympialaisissa 1994 Pretnar oli yhdestoista pujottelussa ja kahdestoista suurpujottelussa. Sestrieren MM-kilpailuissa 1997 hänen sijoituksensa olivat puolestaan yhdestoista suurpujottelussa ja kahdestoista pujottelussa. Vailin MM-kisoissa 1999 hän sijoittui suurpujottelussa kahdeksanneksi.


title: Špela Pretnar

text: Pretnar voitti urallaan kaikkiaan kuusi maailmancupin osakilpailua; viisi pujottelussa ja yhden suurpujottelussa. Kaudella 1999–2000 hän voitti pujottelucupin kokonaiskilpailun.


title: Symbaali

text: Symbaali tai kymbaali voi tarkoittaa seuraavia:


title: Satakunnan osuusteurastamo

text: Satakunnan osuusteurastamo (SOT) oli Porin Karjarannassa vuosina 1902–1993 toiminut teurastamo.


title: Satakunnan osuusteurastamo

text: Porin Ympäristön Osuusmeijeri rakennutti Karjarannan tehdasalueelle meijerin vuosina 1902 ja 1905. Tehdasalue vuokrattiin Osuuskunta Satakunnan Karjakeskukselle vuonna 1922. Vuonna 1937 liikkeen nimi vaihtui Satakunnan Osuusteurastamoksi. Uusi tuotantolaitos Karjarantaan valmistui 1952.


title: Satakunnan osuusteurastamo

text: Vuonna 1972 yritys muutti nimensä Satahämeen Osuusteurastamoksi ja sillä oli toimipaikka myös Tampereella. Satahämeen Osuusteurastamo ja Lounais-Suomen Osuusteurastamo fuusioituivat vuonna 1989, mutta tuotanto hiipui nopeasti ja loppui kokonaan vuonna 1993.


title: Satakunnan osuusteurastamo

text: Karjarannassa sijainneet tehdasrakennukset purettiin vuosina 2005–2006 ja tilalle on rakennettu uusi asuinalue.


title: Andrei Rublev (elokuva)

text: Andrei Rublev () on Andrei Tarkovskin ohjaama neuvostoliittolainen elokuva, joka perustuu löyhästi venäläisen ikonimaalari Andrei Rubljovin elämään. Elokuvan alkuperäinen nimi oli "Страсти по Андрею" (Strasti po Andreju, Andrein kärsimys).


title: Andrei Rublev (elokuva)

text: Elokuvan ovat käsikirjoittaneet Andrei Tarkovski ja Andrei Kontšalovski, jotka työskentelivät käsikirjoituksen parissa yli kaksi vuotta. Elokuva on Tarkovskin viimeinen mustavalkoinen elokuva. Tosin lopun epilogina nähdään värillinen kuvaesitys Rublevin ikoneista.


title: Andrei Rublev (elokuva)

text: "Andrei Rublev" joutui Neuvostoliitossa sensuurin kynsiin. Kun Tarkovski esitti elokuvan ensimmäistä kertaa vuonna 1966, oli selvää, että kyseessä oli tavallisesta poikkeava elokuva monessa suhteessa. Mukana oli joukko neuvostoelokuvan keskeisiä ja vaikutusvaltaisia ohjaajia. Elokuva oli heille liikaa, koska se oli toista kuin mihin oli totuttu, joten se ei saanut levityspäätöstä. On myös oletettu sen herättäneen kateutta. Myöhemmin monet vaikutusvaltaiset henkilöt koettivat saada sitä laajempaan levitykseen, mutta turhaan. Vaikka elokuva tehtiinkin jo vuonna 1965, se julkaistiin Neuvostoliitossa vasta 24.12.1971.


title: Andrei Rublev (elokuva)

text: Vaikka elokuva ei päässyt kunnolliseen levitykseen kotimaassaan, se voitti FIPRESCI-palkinnon Cannesin elokuvajuhlilla vuonna 1970, ja muun muassa Ingmar Bergman kehui sitä vuolaasti. Elokuvaa on toisaalta kritisoitu kuvausten yhteydessä tapahtuneesta harvinaisen julmasta eläinrääkkäyksestä. Elokuvassa on autenttinen kohtaus, jossa hevosta ammutaan niskaan, työnnetään alas portaita, kuvataan kituvana ja lopetetaan ampumalla. Vuonna 1973 elokuva palkittiin parhaana ulkomaalaisena elokuvana Suomessa Jussi-palkinnolla. Lukuisia kansainvälisiä elokuvapalkintoja voittanut "Andrei Rublev" on äänestetty maailman 10 parhaimman elokuvan joukkoon (European Academy of Film and Television). Vuonna 1979 kolmekymmentä suomalaista elokuva-arvostelijaa ja -asiantuntijaa äänestivät kaikkien aikojen sadasta merkittävimmästä elokuvasta, ja "Andrei Rublev" oli mukana heistä kuudentoista listalla. Vuonna 2018 BBC:n kansainvälinen asiantuntijaraati äänesti sen kaikkien aikojen 50 parhaan ei-englanninkielisen elokuvan joukkoon.


title: Andrei Rublev (elokuva)

text: Elokuva ilmestyi DVD-tallenteena 2007.Elokuva kertoo munkki Andrei Rubljovin elämästä 1400-luvun Venäjällä. Sekasortoinen maa on jatkuvien mongolihyökkäysten kohteena, ja etuoikeuksiaan puolustavat ruhtinaat levittävät eripuraa kansan pariin. Pitkällä matkallaan Venäjän halki Andrei Rubljov kohtaa epäluuloja ja valtaa pitävien vihaa. Yksinäisen taiteilijan on luotettava näkemykseensä ja kamppailtava uskonsa puolesta.


title: Andrei Rublev (elokuva)

text: Maailman kurjuudet saavat hänet epäilemään suhdettaan niin uskoonsa kuin taiteeseenkin. Tarjoaako hän tuskaa ja surua kuin muukin seurakunta? Andrei Rubljov ei kuitenkaan nouse kapinaan, vaan vetäytyy mykkänä pohtimaan elämän järjettömyyttä. Elokuvan lopussa Rubljov seuraa Tsaarin kellon valamista ja samaistuu kelloa valavaan nuoreen Boriskaan.


title: Andrei Rublev (elokuva)

text: Elokuvan mustavalkoinen osuus kertoo ikonimaalarin elämästä symbolisesti ja monipuolista elokuvakerrontaa käyttäen. Värilliset loppuminuutit näyttävät ikonimaalari, munkki Andrei Rubljovin kuuluisimman maalauksen, "Pyhä Kolminaisuus" -ikonin yksityiskohtia.


title: Andrei Rublev (elokuva)

text: Andrei Rubljovin elämästä tiedetään vähän, eikä elokuvaa ole tarkoitettu elämäkerralliseksi. Useita historiallisia tapahtumia on muunneltu elokuvassa. Rubljov kuvataan tarkkailijaksi, joka erityisesti loppukohtauksessa katselee sivusta elokuvan tapahtumia. Historialliset tapahtumat ja aika ovatkin elokuvan pääosassa.


title: Andrei Rublev (elokuva)

text: Keskiaikaisen elämän yksityiskohtia kuvataan naturalistilla ja lyyrisillä kuvilla. Uskontokuvaus ja viittaukset Raamattuun ovat keskeisessä osassa elokuvaa. Kristillisyydestä ja kirkosta tuodaan esille sekä myönteiset että kielteiset puolet.


title: Andrei Rublev (elokuva)

text: Neuvosto-ohjaajan pyrkimys realistiseen näytteillepanoon on tärkeässä osassa tässä epookkielokuvassa. Näyttävän miljöökuvauksen ja todentuntuisten roolihahmojen kautta katsoja liukuu 1400-luvun Venäjälle, joka on aiemmin näyttäytynyt vain piirroksissa ja maalauksissa. Elokuvan hidas kerronta tarjoaa mahdollisuuden meditatiiviseen elokuvakokemukseen.


title: Andrei Rublev (elokuva)

text: Elokuvan kieli on enimmäkseen karkeaa ja alkukantaista venäjää. Venäjän lisäksi elokuvassa puhutaan tataarin kieltä ja italiaa. Tarkovskin rakkaus renessanssiin ja Italiaan tuodaan leikkimielisesti esille elokuvassa esiintyvillä "Italian suurlähettiläillä".


title: Erik Schinegger

text: Erik Schinegger, alun perin Erika Schinegger (s. 19. kesäkuuta 1948) on entinen itävaltalainen alppihiihtäjä.


title: Erik Schinegger

text: Schinegger, joka kasvatettiin naiseksi, mutta oli ulkonäöltään melko maskuliininen, koki 19-vuotiaana vuonna 1967 yllätyksen kuultuaan olevansa kromosomaalisesti mies ja hänellä todettiin olevan sisäiset miehen sukuelimet. Hän oli harjoitellut vuoden 1968 talviolympialaisia varten, mutta joutui jättämään kilpailun tapahtuneen seurauksena. Hän päätti elää miehenä ja hänelle suoritettiin sukupuolenkorjausleikkaukset.


title: Erik Schinegger

text: Schinegger oli naisten maailmanmestari syöksylaskussa Portillon MM-kisoissa 1966. Elämäkertansa julkaisun jälkeen vuonna 1988 Schinegger luovutti kultamitalinsa toiseksi tulleelle Ranskan Marielle Goitschelille. Kaudella 1968–1969 Schinegger kilpaili miesten Eurooppa cupissa ja voitti kolme kilpailua.


title: Erik Schinegger

text: Schinegger on naimisissa ja on kahden lapsen isä. Häneltä on julkaistu omaelämäkerta "Mein Sieg über mich. Der Mann, der Weltmeisterin wurde" (1988), ja hänen elämästään on tehty dokumenttielokuva "Erik(A)" vuonna 2005.


title: Musiq Soulchild

text: Taalib Johnson (s. 16. syyskuuta 1977 Philadelphia, Pennsylvania), taiteilijanimeltään Musiq Soulchild, on yhdysvaltalainen neo soul- ja R&B-laulaja.


title: Musiq Soulchild

text: Musiq Soulchild aloitti uransa Def Soul -levymerkillä vuonna 2000. Hän omaksui jo kerran jättämänsä "Soulchild"-nimen uudelleen siirryttyään Atlantic Recordsille vuonna 2006.


title: Musiq Soulchild

text: Musiq Soulchild on ollut useaan otteeseen Grammy-ehdokkaana. Häneltä on ilmestynyt tähän mennessä neljä studioalbumia sekä useita singlejä, ja hän on tehnyt vierailevan esiintymisen muun muassa Santanan albumilla "Shaman" (2002).


title: Daniel Franck

text: Daniel Franck (s. 9. joulukuuta 1974) on norjalainen uransa lopettanut lumilautailija.


title: Daniel Franck

text: Ensimmäisen arvokisamitalinsa Franck voitti 1998, jolloin hän voitti olympiahopeaa lumikourussa. Vuonna 2001 hän voitti lumikourussa MM-hopeaa. Salt Lake Cityn olympialaisissa 2002 hän sijoittui lumikourussa kymmenenneksi.


title: Daniel Franck

text: Hän on voittanut kaksi maailmancupin osakilpailua: 8. helmikuuta 1997 ja 15. marraskuuta 1997. Molemmat voitot ovat lumikourussa.


title: Gebel Barkal

text: Gebel Barkal () on noin sata metriä korkea pieni vuori Sudanissa, noin 400 kilometriä Khartumista pohjoiseen, Niilin mutkassa Nubian alueella. Vuoreen on liitetty uskonnollisia merkityksiä antiikin ajoista asti, ja sen suurimmat temppelit (kuten Amonille pyhitetty) ovat edelleen pyhiä paikkoja alueen asukkaille.


title: Gebel Barkal

text: Erikoisen muotoinen vuori on toiminut maamerkkinä alueella kulkeville kauppiaille tärkeän kauppareitin varrella, joka yhdisti Keski-Afrikan, Egyptin ja Arabian. Vuoren lähellä on sopiva paikka joen ylittämiseen.


title: Gebel Barkal

text: Vuoren ympäristössä on 13 temppelin ja kolmen palatsin rauniot. Alue on UNESCOn maailmanperintökohde.


title: New World’s Fair

text: The New Worlds Fair on tieteiskirjailija Michael Moorcockin ja hänen Deep Fix -yhtyeensä tekemä musiikkialbumi vuodelta 1975.


title: New World’s Fair

text: Musiikkipuolella Moorcock oli työskennellyt varsinkin Hawkwind-yhtyeen kanssa tekemällä heille sanoituksia ja lausumalla runoja heidän konserteissa. Moorcock itse hallitsi mm. banjon ja mandoliinin soiton ja oli esiintynyt 1960-luvulla mm. klubeilla. Hawkwindin levy-yhtiö United Artists Records ehdotti Moorcockille sooloalbumin tekemistä ja Moorcock tarttui haasteeseen. Hän perusti Deep Fix -yhtyeen (nimi tulee hänen kirjoissaan esiintyneestä samannimisestä yhtyeestä) yhdessä basisti Graham Charnockin ja kitaristi Steve Gilmoren kanssa. Levytyksessä mukana olivat myös mm. kosketinsoittaja-viulisti Simon House (Hawkwind), rumpalit Simon King ja Alan Powell (Hawkwind), kitaristi Snowy White (Pink Floyd, Thin Lizzy), sessiobasisti Kuma Harada sekä sellisti Peter Pavli (High Tide).


title: New World’s Fair

text: Albumin teemana oli Dodgem Dude -nimisen hahmon seikkailut huvipuistossa ydinsodan jälkeisessä maailmassa. Musiikkisuuntana oli popahtava rock progressiivisilla vaikutteilla ja vaikutteita löytyy myös blues- ja folk-musiikista sekä tuohon aikaan muodissa olleesta glam rockista. Kappaleiden välissä kuullaan Moorcockin teemaan liittyvää lausuntaa ja kerrontaa.


title: New World’s Fair

text: Hawkwindin kosketinsoittaja-viulisti Simon Housen rooli albumilla niin sovittajana kuin soittajanakin on suuri vaikkakaan häntä ei mainita sävellystiedoissa. Housen mellotronin ja viulun soitto on kuuluvasti esillä useissa albumin kappaleissa.


title: New World’s Fair

text: Single "Dodgem Dude" / "Starcruiser" oli tarkoitus julkaista ennen varsinaista albumia mutta se julkaistiin kuitenkin vasta muutamaa vuotta myöhemmin ja löytyy nykyään albumin CD-painoksilta.


title: New World’s Fair

text: Menestystä albumi ei kuitenkaan saanut. Varsinkin Moorcockin laulamista arvosteltiin musiikkilehdissä kovin sanoin ja albumia sanottiin muutenkin "sekavaksi". Albumi onkin jäänyt Moorcockin ainoaksi viralliseksi julkaisuksi toistaiseksi. Albumi on nykyään kulttimaineessa, ja varsinkin lukuisten Hawkwind-soittajien mukanaolo on tehnyt siitä yhtyeen fanien keskuudessa halutun. Tämän päivän kriitikoista Allmusic-sivuston arvostelija kritisoi albumin lyriikoita "odotettua heikommiksi" mutta kehuu albumin musiikillista puolta.


title: New World’s Fair

text: Albumista on julkaistu kaksi CD-painosta, toisen vuonna 1995 Griffin (USA) ja Dojo (UK) toisen 2008 Esoteric Recordings. CD-versiot sisältävät albumin sessioissa nauhoitettuja bonus-kappaleita ja vuonna 1982 nauhoitetun kappaleen "The Brothel in Rossenstrasse". Lisäksi Voiceprint Records on julkaissut albumin sessioista kootun albumin "Roller Coaster Holiday".


title: New World’s Fair

text:
A-puoliB-puoli
Bonuskappaleet vuoden 2008 CD-painoksessa


title: New World’s Fair

text: sekä:


title: Edward2

text: Edward2 on suomalainen uuden sukupolven runoilija. Hän on syntynyt 1980-luvulla.


title: SOT

text: Sot voi tarkoittaa seuraavia asioita:


title: Juha Nurminen

text: Juha Matti Nurminen (s. 28. huhtikuuta 1946 Helsinki) on suomalainen yrittäjä ja merenkulkuneuvos. Hän on neljännen polven perheyrittäjä. John Nurminen Oy:n juuret juontavat Raumalle, jossa yhtiö perustettiin vuonna 1886. Juha Nurmisen sydäntä lähellä ovat merikulttuuri ja Itämeren suojelu. Mieluisia harrastuksia ovat merenkulun ja kartografian historia, vedenalainen valokuvaus, eräretkeily, veneily ja perinnerakentaminen.


title: Juha Nurminen

text: Ylioppilaaksi Nurminen kirjoitti Suomalaisesta yhteiskoulusta (SYK) 1965, jonka jälkeen hän suoritti varusmiespalveluksensa merivoimissa 1965–1966. Reserviläisenä hän on osallistunut aktiivisesti maanpuolustustyöhön eri tehtävissä merivoimissa ja myöhemmin Pääesikunnassa. Sotilasarvoltaan Nurminen on komentajakapteeni. Akateemiselta koulutukseltaan Nurminen on kauppatieteiden maisteri (Helsingin Kauppakorkeakoulu, 1972).


title: Juha Nurminen

text:
Juha Nurminen on toiminut John Nurminen Oy:ssä useissa työtehtävissä 1969–1997. Hallituksen puheenjohtajaksi hän siirtyi yrityksen toimitusjohtajan työstä vuonna 1997. Nykyään hän on John Nurminen Oy:n hallituksen jäsen. Nurminen Logistics Oyj eriytettiin John Nurminen Oy:stä 2008. Juha Nurminen toimi uuden yrityksen hallituksen puheenjohtajana vuoteen 2010. Nykyään hän on hallituksen jäsen.
John Nurmisen Säätiö on perustettu vuonna 1992 Juha Nurmisen aloitteesta vaalimaan suomalaisen merenkulun ja merihistorian kulttuuriperintöä. Säätiö laajensi toimintaansa ympäristönsuojeluun 2004 Juha Nurmisen lahjoitusten turvin. Tällöin säätiö käynnisti toisena toimintalinjanaan ”Puhdas Itämeri” -hankkeet.


title: Juha Nurminen

text: Tänä päivänä säätiö on Itämeren suojeluprojektien ohella aktiivinen merikulttuurin välittäjä. Se kustantaa ja julkaisee tietokirjoja, ja tuo merellistä tietoa tarjolle kaikille kiinnostuneille merimuseoiden kanssa yhteistyössä luodun ilmaisen Loki-verkkopalvelun avulla (www.lokistories.fi).


title: Juha Nurminen

text: Säätiön Puhdas Itämeri -hankkeissa parannetaan Itämeren tilaa konkreettisin toimin, jotka vähentävät mereen kohdistuvaa kuormitusta ja ympäristöriskejä. John Nurmisen Säätiö on vuosina 2005 – 2018 käynnistänyt yli 30 Puhdas Itämeri -hanketta Luoteis-Venäjällä, Puolassa, Baltian maissa Valko-Venäjällä ja Suomessa. Toiminnan tuloksena pelkästään säätiön omissa hankkeissa on leikattu Suomenlahtea rehevöittävää fosforikuormaa tuhansilla tonneilla. Suuren mittaluokan ravinnepäästöjen vähennykset Pietarin puhdistamoilla ja Laukaanjoen lannoitetehtaalla toteutettiin vuosina 2005 - 2012. Toimet ovat vähentäneet Suomenlahden vuotuista fosforikuormitusta vajaassa kymmenessä vuodessa yli 4 000 tonnia, jopa 75 prosenttia merialueen leville käyttökelpoisesta fosforista.


title: Juha Nurminen

text: John Nurmisen Säätiön Puhdas Itämeri -hankkeista yli 20 on jo saatu valmiiksi, ja suorien investointien jätevedenpuhdistamohankkeet on suurilta osin saatettu loppuun. Uusissa hankkeissa leikataan teollisten ja kaupunkien jätevesikuormituksen lisäksi maatalouden kuormitusta tehokkaalla peltojen kipsitysmenetelmällä sekä poistetaan mereen jo päätyneitä ravinteita. Säätiön EU-rahoitteisessa hankkeessa kartoitetaan ja testataan keinoja meren sisäisen kuormituksen vähentämiseksi.


title: Juha Nurminen

text: John Nurmisen Säätiön johtamassa Tankkeriturva-hankkeessa kehitettiin merenkulun toimijoiden kanssa yhteistyössä vuosina 2009–2014 öljyonnettomuuden riskiä tuntuvasti pienentävä ENSI-palvelu (Enhanced Navigation Support Information), jonka jatkokehitys on siirtynyt Liikennevirastolle osaksi laajempaa älyliikennestrategiaa.


title: Juha Nurminen

text: Juha Nurminen on 1990-luvulta alkaen päätoimittanut monia John Nurmisen Säätiön kustantamia merellistä kulttuuria ja historiaa käsitteleviä teoksia. Hän on myös itse kirjoittanut lukuisiin säätiön julkaisemiin suurelle yleisölle suunnattuihin korkealaatuisiin tietoteoksiin, jotka käsittelevät navigoinnin, merenkulun, meritaiteen ja kartografian historiaa. Monet Juha Nurmisen päätoimittamat teokset ovat olleet myynti- ja arvostelumenestyksiä ja niitä on käännetty useille kielille.


title: Juha Nurminen

text: Juha Nurminen on ollut päätoimittajana seuraavissa teoksissa:


title: Tina Maze

text: Tina Maze (s. 2. toukokuuta 1983 Slovenj Gradec, Slovenian ST) on slovenialainen alppihiihtäjä. Hän on kaksinkertainen olympiavoittaja, nelinkertainen maailmanmestari ja maailmancupin kokonaiskilpailun voittaja.


title: Tina Maze

text: Maze oli olympialaisten suurpujottelussa kahdestoista sekä Salt Lake Cityssä 2002 että Torinossa 2006. Vancouverissa 2010 hän sai hopeaa supersuurpujottelussa ja suurpujottelussa sekä sijoittui alppiyhdistetyssä viidenneksi ja pujottelussa yhdeksänneksi. Sotšissa 2014 Maze voitti kultaa syöksylaskussa samalla ajalla Dominique Gisinin kanssa ja suurpujottelussa 0,07 sekunnin erolla Anna Fenningeriin sekä sijoittui superalppiyhdistetyssä neljänneksi, supersuurpujottelussa viidenneksi ja pujottelussa kahdeksanneksi.


title: Tina Maze

text: MM-kilpailuissa Maze on ollut St. Moritzissa 2003 suurpujottelussa viides, Santa Caterinassa 2005 supersuurpujottelussa kuudes ja alppiyhdistetyssä kymmenes sekä Åressa 2007 supersuurpujottelussa neljästoista. Val d'Isère'ssä 2009 hän saavutti suurpujottelussa hopeaa 0,09 sekuntia Kathrin Hölzlille hävinneenä. Lisäksi hän oli supersuurpujottelussa viides ja syöksylaskussa neljästoista. Garmisch-Partenkirchenin MM-kilpailuissa 2011 hän voitti suurpujottelun maailmanmestaruuden 0,09 sekunnin erolla Federica Brignoneen. Lisäksi Maze sai hopeaa superalppiyhdistetyssä, sijoittui viidenneksi sekä syöksylaskussa että pujottelussa ja 11:nneksi supersuurpujottelussa. Schladmingin MM-kilpailuissa 2013 Maze voitti kultaa supersuurpujottelussa 0,38 sekunnin erolla Lara Gutiin, saavutti hopeaa suurpujottelussa ja superalppiyhdistetyssä sekä oli viides pujottelussa ja seitsemäs syöksylaskussa. Vailin / Beaver Creekin MM-kilpailuissa 2015 Maze voitti syöksylaskun ja alppiyhdistetyn, saavutti hopeaa supersuurpujottelussa sekä oli viides suurpujottelussa ja kahdeksas pujottelussa.


title: Tina Maze

text: Maze voitti maailmancupin kokonaiskilpailun kaudella 2012–2013. Hän voitti samalla kaudella myös suurpujottelun, supersuurpujottelun ja alppiyhdistetyn maailmancupit. Maailmancupin kokonaiskilpailussa hän on sijoittunut toiseksi kausilla 2011–2012 ja 2014–2015 sekä kolmanneksi kaudella 2010–2011. Hän on voittanut neljätoista maailmancupin osakilpailua suurpujottelussa, neljä syöksylaskussa, kolme superalppiyhdistetyssä ja pujottelussa sekä yhden supersuurpujottelussa. Hänen ensimmäinen voittonsa Söldenissä lokakuussa 2002 oli historiallinen, sillä hän jakoi voiton Nicole Hospin ja Andrine Flemmenin kanssa. Parin vaisun vuoden jälkeen Maze voitti 2. helmikuuta 2008 ensimmäisenä slovenialaisnaisena syöksylaskun maailmancupin osakilpailun. Kolmen parhaan joukkoon Maze on sijoittunut suurpujottelussa 28, pujottelussa 17, supersuurpujottelussa 17, syöksylaskussa 11, superalppiyhdistetyssä kuusi ja paripujottelussa kaksi kertaa.


title: Tina Maze

text: Lokakuussa 2016 Maze ilmoitti lopettavansa uransa, toivoen kuitenkin osallistuvansa tammikuussa 2017 Mariborin kotikilpailuun. Hän toimii jatkossa Eurosportin kommentaattorina.


title: Pietro Vierchowod

text: Pietro Vierchowod (s. 6. huhtikuuta 1959, Calcinate) on italialainen jalkapalloilija ja jalkapallovalmentaja.


title: Pietro Vierchowod

text: Vierchowod oli pelipaikaltaan puolustaja, sanan perinteisessä merkityksessä. Hänet tunnettiin lempinimellä "Tsaari", joka viittasi hänen ukrainalaiseen syntyperäänsä – hänen isänsä oli entinen Puna-armeijan upseeri; perheen sukunimi oli alun perin Верховод "(Verh’ovod)". Vierchowod oli vastapelaajan vartioinissa maailman huippuja ja myös taitava lukemaan peliä. Hän kykeni poikkeuksellisesti säilyttämään nopeutensa uransa loppuun, 41-vuotiaaksi saakka. Usein sanotaan, ettei Vierchowodia olisi pitkän uransa aikana kertaakaan kyetty jättämään juoksunopeudessa toiseksi. Väitteen todenperäisyyden tarkistaminen lienee kuitenkin mahdotonta.


title: Pietro Vierchowod

text: Vierchowod aloitti ammattilaisuransa Comossa ennen kuin siirtyi Fiorentinaan. Menestystä hän alkoi kuitenkin saavuttaa vasta siirryttyään AS Romaan, missä saavutti Serie A:n voitolla Italian mestaruuden eli scudetton vuonna 1983. Tämän jälkeen hän siirtyi Sampdoriaan, missä voitti Italian cupin neljästi, Euroopan cup-voittajien cupin kerran ja vuonna 1991 vielä toisen scudetton.


title: Pietro Vierchowod

text: Vuonna 1995 Vierchowod teki jo kokeneena pelaajana sopimuksen Juventuksen kanssa. Siellä hän saavutti 37-vuotiaana ainoan Mestarien liigan voittonsa vuonna 1996. Vielä tässä uransa myöhäisvaiheessakin Vierchowodilla oli pelikyky kansainvälisellä tasolla. Erityisesti hänet muistetaan ilmiömäisestä esityksestään Roomassa, kun Juventus kaatoi Ajaxin rangaistuspotkukilpailussa. Tämän jälkeen hän siirtyi AC Milaniin ja Piacenza Calcioon, missä vielä 41-vuotiaana jatkoi säännöllistä pelaamista. Hän lopetti uransa vuonna 2000.


title: Pietro Vierchowod

text: Vierchowod pelasi 562 ottelua Serie A:ssa, mikä on neljänneksi eniten liigan historiassa – vielä enemmän ovat pelanneet vain Paolo Maldini, Gianluca Pagliuca ja Dino Zoff. Hän pelasi Italian maajoukkueessa 45 ottelua, joissa teki kaksi maalia. Hän oli mukana vuoden 1982 maailmanmestaruuden voittaneessa joukkueessa mutta ei päässyt pelaamaan yhdessäkään ottelussa. Hän on myös vanhimpana Italian maajoukkueessa maalin tehnyt pelaaja: 24. maaliskuuta 1993 hän onnistui Maltaa vastaan pelatussa karsintaottelussa, jonka Italia voitti 6–1. Kuten monilla aikansa italialaispuolustajilla, Vierchowodilla olisi ollut mahdollisuus pelata Italian maajoukkueessa, lempinimeltään "Azzurri ("Taivaansiniset")", huomattavasti useamminkin, ellei maan jalkapallo olisi juuri tuolloin tuottanut suoranaista tulvaa kansainvälisen tason puolustajia.


title: Pietro Vierchowod

text: Valmentamista Vierchowod on kokeillut Cataniassa, Serie C1:ssä, Florentia Violassa (nykyinen Fiorentina), Serie C2:ssa ja Triestinassa, Serie B:ssä. Näistä kaikista hänet on kuitenkin irtisanottu ennen kauden päättymistä.


title: Tamariskivarpunen

text: Tamariskivarpunen ("Passer moabiticus") on pieni Kuolleenmeren seudulla esiintyvä varpunen.


title: Tamariskivarpunen

text: Linnun pituus on 12-13 cm, siipien kärkiväli 19-20 cm ja paino noin 15-17 g. Pieni varpunen, jonka naaras muistuttaa varpusnaarasta mutta värit ovat kirkkaammat. Koiraalla on kirkas punaruskea laikku siiven yläpeitinhöyhenissä.


title: Tamariskivarpunen

text: Tamariskivarpunen esiintyy Kuolleenmeren seudulla, Jordanjoen laaksossa, Kaakkois-Turkissa, Irakissa, Iranissa ja Afganistanissa. Laji on pesinyt Kyproksella 1980-luvulla mutta tämä populaatio lienee hävinnyt. Eurooppalainen populaatio on kooltaan 1 800–6 000 yksilöä. Lajin kanta on elinvoimainen. Laji on vaelluslintu, itäiset populaatiot muuttavat talveksi Pakistaniin.


title: Tamariskivarpunen

text: Esiintyy tamariskipensaikoissa aukeilla karuilla mailla. Suosii vesistön läheisyyttä. Ei välitä ihmisen seurasta.


title: Tamariskivarpunen

text: Pesä on puun oksalla 1-10 m maanpinnan yläpuolella. Pesäpuu on yleensä rannassa, harvoin 100 m rantaa kauempana. Pesä muistuttaa pientä harakan pesää: se on ohuista risuista taitavasti oksiin kiinnitetty ja katettu, sisältä höyhenillä, kuiduilla ja siementen höydyillä. Naaras munii tavallisesti 4 tai 5 munaa. Muna painaa 1,64 g. Haudonta-aika on keskimäärin 12-14 päivää. On havaittu, että haudonta-aika on sitä lyhyempi mitä kuumempi on ilma. Naaras hautoo ja hoitaa poikaset lähes yksin. Poikaset lähtevät pesästä 11-13 päivän ikäisinä. Jos sää on pitkään kuiva ja kuuma ja pesän vieressä oleva vesistö kuivuu, saattavat emot keskeyttää pesinnän jopa poikasvaiheessa.


title: Tamariskivarpunen

text: Pääravintona ovat ruohonsiemenet. Syö myös hyönteisiä puun lehvästöstä ja kovakuoriaisia kaarnanrakosista.


title: Rod Beck

text: Rodney Roy "Rod" Beck (3. elokuuta 1968 – 23. kesäkuuta 2007) oli yhdysvaltalainen baseballpelaaja.


title: Rod Beck

text: Beck pelasi Major League Baseball -tasolla vuosina 1991–2004. Hänen joukkueensa olivat aikajärjestyksessä:Hän pelasi baseballin All Star -peleissä vuosina 1993, 1994 ja 1997.


title: Rod Beck

text: Beck vetäytyi peliuraltaan vuonna 2004. Hänen tiedetään kärsineen huumausaineongelmista, joiden takia hän sai vieroitushoitoa.


title: Rod Beck

text: Yhdysvaltalainen rockyhtye Stroke 9 julkaisi albumillaan "All In" (9.11.2004) laulun "Rod Beck".


title: Rod Beck

text: Beck kuoli kotonaan Phoenixissa, Arizonassa kesäkuussa 2007, vain 38 vuoden ikäisenä. Poliisi löysi hänen kotoaan kokaiinia, ja hänen sanottiin olleen aineen säännöllinen käyttäjä.


title: Đurđica Bjedov

text: Đurđica Bjedov (s. 5. huhtikuuta 1947 Split) on entinen kroatialainen uimari ja olympiavoittaja. Uintiurallaan hän edusti Jugoslaviaa, ja oli ainoa jugoslavialainen uimari, joka koskaan voitti olympiakultaa. Hän voitti 100 metrin rintauinnin olympiakultaa, ja 200 metrin rintauinnin olympiahopeaa Méxicossa 1968.


title: Søren Lerby

text: Søren Lerby (s. 1. helmikuuta 1958) on tanskalainen urheilumanageri, entinen keskikenttäpelaaja ja valmentaja.


title: Søren Lerby

text: Kööpenhaminassa varttunut Lerby pelasi tanskalaisjoukkueissa juniorivuosinaan. 1975 hän siirtyi Fremad Amagerista ammattilaiseksi Alankomaihin yhdessä seuratoverinsa Frank Arnesenin kanssa. Kaksikko siirtyi AFC Ajaxin joukkueeseen, jossa vasenjalkainen keskikenttämies Lerby viihtyi kahdeksan kautta. Ajaxissa Lerby nousi nuoresta iästään huolimatta avainpelaajien joukkoon ja oli voittamassa viittä Alankomaiden mestaruutta.